text:
KITAB DARDIR 'ALA QISHOTIL ISRO' WAL MI'ROJ
Dikarang Ku Sayyid Ahmad Dardir Disusun Ku Asep Mulyana Ar-Rapuhani Diblog Ku Abdul Ghoets At-Taluni
B U B U K A
bismilaahir rohmaanir rohim alhamdulillaah washolatu 'ala rosulillah
☆
⊙ wa ba'du ⊙
Bismilah anu janten sekar pangjajap, salaksa pedar panutur sarebu catur, pangambah aworna kedal.
Dipirig ku lapad Alhamdu, anu janten panundung rambu takabur, pangusir sirik munapik anu salamina ngahalangan jorelatna teja Al-Quran dina manah.
-
MALAIKAT NYUCIKEUN HATE NABI SAW
Tetkala muntojian (turon miring), sumping Malaikat Jibril, Malaikat Mingka'il sareng malaikat nu sanesna, mangka nyandak Malaikat Jibril, Malaikat Mingkail sareng nu sanesna ka
Kanjeng nabi, teras nangkarakeun malaikat kana tonggongna Kanjeng Nabi, teras malaikat Jibril marentah ka Malaikat Mingkail miwarang pangnyandakeun cai zam-zam.
Wapi riwayatin (dina hiji riwayat), beulah hateup lalangit bumina Kanjeng Nabi, teras lungsur Malaikat Jibril. Teras Malaikat Jibril ngabelek tina legok dadana Kanjeng Nabi tina legog dada dugi kana handapeun udel.
Teras Malaikat Jibril marentah
ka Malaikat Mingka'il miwarang pangnyandakeun bokor cai zam-zam, bari ngadawuh Malaikat Jibril: "Supaya kami bisa meresihan kana dadana Kanjeng Nabi", mangka ngaluarkeun malaikat kana Qolbuna Kanjeng Nabi, teras Malaikat Jibril ngawasuh kana
eta Qolbu kalawan 3 wasuhan.
Teras Malaikat Jibril ngalaan perkara anu aya perkara dina Qolbuna Kanjeng Nabi, nyatana rereged.
Teras Malaikat Jibril miwarang ka Malaikat Mingka'il, miwarang nyandak bokor anu di isi cai zam-zam dugi ka 3 kali wangsulan.
Saterasna disanggakeun bokor tina emas anu dipinuhan ku hikmah (ma'rifat) sareng iman dina dadana Kanjeng Nabi, sareng minuhan malaikat ka Kanjeng Nabi kana Hilim (henteu getas harupateun), elmu, yaqin sareng islam.
Teras ngalitakeun deui (ngarapetkeun) malaikat kana dadana Kanjeng Nabi, teras ngacap malaikat dina walikat duanana Kanjeng Nabi kalawan cap Kanabian.
-
NABI SAW TUNGGANG BUROQ
Ari Buroq teh eta sato bodas anu jangkungna saluhuren himar sahandapeun bigol. Ari lengkahna talapok Buroq satungtung paningal (sakedet netra). Ari 2 ceulina Buroq gular giler.
Di mana-mana datang manggihan gunung sok ngajangkungan suku nu tukang, mendekan suku nu hareup.
Di mana-mana datang manggihan jurang sok ngajangkungan suku hareup mendekan suku tukang. Jadi eta tetep
datar tonggong Buroq.
Ari eta Buroq ngagaduhan jangjang 2 anu aya dina ping-ping 2, nambahan kuat eta Buroq ku sabab ayana jangjang 2 aya di antara ping-ping 2.
Barang diangsongkeun di payuneun Kanjeng Nabi, eta Buroq ngadat, mangka nyerek (nyepengan) Malaikat Jibril kana eta Buroq kana suku hareupna eta Buroq tina susurina Buroq. Teras ngdawuh Malaikat Jibril ka eta buroq: "Heh Buroq, naha maneh teh embung di tunggangan ku Makhluk anu parantos ngadambel Alloh ka eta makhluk anu mulya, nyatana Kanjeng Nabi Muhammad saw?".
Mangka saparantos kitu eta Buroq kacida
isina. Bakating ku isin eta Buroq, sahingga bijil nyakclakkan cikaringetna eta Buroq.
Saparantos kitu mah kakara eta Buroq teh cicing.
Dina sapalih kaul, dina Kitab Tijanu Jawahir, sababna buroq ngadat, hoyong ditunggangan ku Kanjeng Nabi nalika Kanjeng Nabi bade lebet ka sorga, teras nyepengkeun dampal panangan Kanjeng Nabi kana pundukna Buroq
ciri tawis ti Kanjeng Nabi.
Kusabab kacida bungahna, sahingga eta Buroq ngajangkungan dugi ka 40 hasta.
Saparantos cicing eta Buroq, teras tunggang Kanjeng Nabi kana eta Buroq.
Sarehna, aya ti sapalih ambiya anu tunggang kana eta Buroq sateuacana Kanjeng Nabi. Ngadawuh Sa'id Ibnu Mas'ud sareng nu sanesna: "Ari eta Buroq tutunggangan Nabi Ibrohim as nalika angkat ka Baitul Harom.
-
ISRONA NABI SAW DISARENGAN KU MALAIKAT JIBRIL AS
Ari Malaikat Jibril belah katuhu Kanjeng Nabi, ari Malaikat Mingka'il mah belah kenca Kanjeng Nabi.
Tapi mungguh Ibnu Sa'id mah, anu nyepeng sangawedi Buroq Malaikat Jibril, ari anu nyepeng kadalina, eta Malaikat Mingka'il, sahinga dugi ka hiji tanah (kebon korma), teras ngadawuh Malaikat Jibril ka Kanjeng Nabi. Piunjukna miwarang lungsur, teras miwarang netepan 2 rokaat, teras kanjeng Nabi netepan 2 rokaat, teras naros Malaikat Jibril ka Kanjeng Nabi, piunjukna: "Naha uninga henteu tempat anu diangge netepan nembe?".
Waler Kanjeng Nabi: "Hente terang".
Teras Malaikat Jibril masihan terang, yen ieu tempat teh Tanah Toyibah, ieu tempat teh tempat Muhajiroh.
Mangka tunggang deui Kanjeng Nabi kana Buroq.
Saparantos dugi kana hiji tempat, Malaikat Jibril miwarang lungsur, teras miwarang netetepan 2 rokaat ka Kanjeng Nabi, teras naros Malaikat Jibril ka Kanjeng Nabi, piunjukna: "Naha uninga salira tempat anu diangge netepan ayeuna?".
Waler Kanjeng Nabi: "Henteu terang".
Saur Malaikat Jibril: "ieu teh Tanah Madyan ingda sajarotu Musa.
Teras Kanjeng Nabi tunggang deui kana Buroq, berangkat sareng Malaikat Jibril.
Saparantos dugi kana hiji tempat, malaikat Jibril miwarang lungsur ka Kanjeng Nabi sareng miwarang netepan 2 rokaat, teras kanjeng nabi netepan 2 rokaat. Malaikat Jibril tumaros ka Kanjeng Nabi, piunjukna: "Naha uninga salira tempat naon anu tos di angge netepan nembe?".
Waler Kanjeng Nabi: "Henteu terang".
Dawuhan Malaikat Jibril: "Ieu teh Tanah Tursina, di mana
ieu tempat teh tilas Dadawuhna Alloh ka Nabi Musa as.
Mangka teras tunggang deui Kanjeng Nabi kana Buroq, teras berangkat sareng Malaikat Jibril.
Saparantos dugi ka hiji tempat, mangka katinggal baracakna Tanah (kota Sam), Baitul Muqodas.
Teras Malaikat Jibril
miwarang lungsur ka kanjeng Nabi miwarang netepan 2 rokaat, mangka teras Kanjeng Nabi lungsur tina Buroq sareng netepan 2 rokaat dina eta tempat. Dawuhan Malaikat Jibril ka Kanjeng Nabi, piunjukna: "Naha terang henteu salira kana ieu tempat anu tos diangge netepan?".
Waler Kanjeng Nabi: "Henteu terang".
Dawuhan malaikat, ieu teh Tanah Baitul Lahmi, tilas tempat lahirna Nabi
'Isa as ibnu Mariam".
Patarosan malaikat ka Kanjeng Nabi eta sadayana terangeun Kanjeng Nabi, nanging Kanjeng Nabi nuju "Ta'abud", nuju turut
kanu nyandak, nyaeta Malaikat Jibril, anjeuna henteu wantun ngalalangkungan kanu nyandak sanajan
anjeuna terangeun.
-
NABI SAW DIGANGGU KU IFRIT
Dina mangsa ngaleret Kanjeng Nabi ka eta ifrit, katinggal ku Malaikat Jibril. Dawuhan Malaikat Jibril: "Eling-eling! Naha salira teh henteu terang kana kalimah? Di mana eta kalimah dibacakeun yakti pareum eta obor jeung yakti kaduruk eta ifrit".
Dawuhan Kanjeng Nabi: "Sumuhun mangga".
Dawuhan Malaikat
Jibril: "Ucap ku anjeun:
"aùdzu biwajhhillàhhil karìm, wa bikalimàtillàhhit tammàtil latì là yujàwizu hhunna barruw wa là fàjirum ming syarri mà yangzilu minas samà-i wa ming syarri mà ya'riju fihà wa ming syarri mà dzaro-a fil ardli wa ming syarri mà yakhruju minhhà wa mim fitanil laili wan nahhàri wa ming thowàriqil laili wan nahhàri illà thòriqo yathruqu bikhoiriy yà rohmànu".
Hartosna:
"Nyalindung abdi sadaya kalawan dzat Alloh anu mulya, sareng kalawan pirang-pirang kalimah Alloh anu
sampurna anu teu nyanding eta perkara ka urang sadaya, jeung teu aya ka alusan tina gorengna perkara anu lungsur eta perkara ti Langit jeng tina gorengna perkara anu kumarayap eta perkara di bumi, jeung tina fitnahna peuting
jeung beurang, jeung tina pirang-pirang ngambahna peuting jeung beurang, anging jalan anu lumampah eta jalma kalawan kasaean. Heh Dzat Anu Asih".
Saparantosna ngaosken eta du'a, mangka ngajungkel ti suksruk dua biwirna eta ifrit sareng pareum eta obor.
Teras arangkat deui sadayana, Kanjeng Nabi Malaikat Jibril.
-
KAOM SABILILLAH
Mangka tumaros Kanjeng Nabi ka Malaikat Jibril, saurna: "Perkara naon sareng kaum nu kumaha ieu teh?".
Mangka Malaikat Jibril ngawaler: "Ieu kaum kabeh teh pejuang dina jalan Alloh, sarta nganafkahkeun ieu kaum kana ieu perkara dina jalan Alloh, mangka ngagantian Alloh kana eta perkara ku pirang-pirang tikeleun, dugi ka 700 tikeleun.
-
NABI SAW NGAMBUNG SEUSEUNGITAN SITI MASITHOH
Waler Malaikat Jibril: "Ieu teh sengitna Siti Masitoh tukang nyisiran budak Fir'aun anu istri".
Dina hiji mangsa, Siti Masitoh nuju nyisiran putra Fir'aun anu istri. Tetkala nuju nyisiran, eta sisir murag, mangka ngucap Siti Masitoh: "Bismillahi kalawan nyebat
jenengan Pangeran, ruksak Fir'aun".
Barang ngadangu ucapan Siti Masitoh, eta putra istri Fir'aun tumaros ka Siti Masitoh: "Naha tetep ka anjeun aya Pangeran salian ti bapa kami?".
Mangka ngaweler Siti Masitoh: "Leres, puguh we aya mah".
Teras eta putra Fir'aun ngalaporkeun kajadian eta ka Fir'aun, mangka ngundang Fir'aun ka Siti Masitoh oge sadayana kulawarga Siti Masitoh, teras ditaros Siti Masitoh, pokna: "Naha tetep ka anjeun Pangeran salian ti kami?".
Mangka ngawaler Siti Masitoh: "Ari Pangeran abdi jeung Pangeran aranjeun eta Alloh".
Saparantos ngadangu waleran Siti Masitoh, Fir'aun ngolo-ngolo supados Siti Masitoh balik deui kana agama manehna sarta ninggalkeun agama Siti Masitoh, sareng kulawargana. Tapi Siti Masitoh tetep kiat imanna.
Akhirna Fir'aun mutuskeun yen bade ngahukuman mati ka Siti Masitoh.
Siti Masitoh ngadawuh ka Fir'aun: "Hiji kasaen ti anjeun anu tetep mangfa'at kangge abdi sadaya mun mah anjeun maehan ka abdi
sadaya. Abdi aya panuhun ka salira, muga ngajadikeun ka abdi sadaya dina tempat sareng kuburan anu sahiji. Upami salira ngajadikeun kitu, eta hiji ka saean pikeun salira".
Mangka ngawaler fir'aun ka Siti Masitoh, sareng keluargana: "Beurat-beuratna mah kami ka anjeun teh, asa geus jeung kulawarga. Tapi dalah kumaha, ieu hukum kudu dilaksanakeun ku kami".
Teras Fir'aun marentah supaya ngayakeun kancah sarata, supaya diseuneuan, maksadna bade ngulub Siti Masitoh sakulawarga, mangkaning anu dieusi cai ampul-ampulan.
Teras Fir'aun marentah ngalungkeun kulawarga Siti Masitoh hiji-hiji, kantun Siti Masitoh sareng putrana anu alit anu masih keneh dina ayunan.
Siti Masitoh bingung ninggal putrana anu masih bayi.
Kalawan izin Alloh, eta bayi nyarios: "Mangga ibu, tong mangmang deui, geura alungkeun abdi ku ibu. Saenyana ngalungken ibu ka abdi eta haq".
Saparntos ngadangu cariosan putrana kitu, anjeuna teras ngalungkeun putrana kana kancah, teras disusul ku anjeuna.
-
OPAT OROK ANU BISA CACARITA
(1) Putra Siti Masitoh.
(2) Orok anu janten saksi Nabi Yusuf as nalika sareng Siti Julaekha.
(3) Orok anu janten saksi Shohibul Jurej.
(4) Nabi 'Isa Ibnu Mariam nalika nuju dina gendongan.
-
RUKSAKNA JALMA ANU SOK NGABEUBEURAT KANA SHOLAT
Mangka ngawaler Malaikat Jibril: "Ieu teh jalma anu sok ngabeubeurat kana sholat anu difardhukeun".
-
HINANA JALMA ANU TEU MERE SHODAQOH
Eta kaom bari ngadalahar kayu "dore" sareng kayu "jakum", kayu anu carucukan, bacin (haseum) jeung bauna kacida. Eta kayu moal aya di alam dunya, anging ayana di Jahanam, jeung ngadaharan areng jeung karikil Jahanam.
Mangka tumaros Kanjeng Nabi ka Malaikat Jibril: "Kaom naon ari nu kieu tingkahna, ya Jibril?".
Malaikat Jibril ngawaler: "Ieu kaom teh anu tara ngalakonan sidqoh hartana jeung tos dolim ku hiji perkara ka Gusti Alloh.
-
JALMA ANU RESEP NGADEUKEUTAN PERKARA ANU NGAJURUS KANA ZINA SEPERTI NGADAHAR DAGING ATAH ANU BURUK
Malaikat Jibril ngawaler: "Ieu teh sabagian umat anjeun anu milih awewe haram ninggalkeun awewe halal bari nginep nepi ka isuk-isuk".
-
DIKEREWESNA JALMA ANU SOK NGAHALANGAN KANA JALAN ALLOH KU HIJI TANGKAL
Waler Malaikat Jibril: "Ieu teh ti bagian umat anjeun anu ngahalangan ka jalma di jalan anu bari ngancam ka eta jalma malengos tina jalan Alloh.
-
DIKOCORKEUNANA GETIH JALMA ANU SOK NGADAHAR RIBA
Mangka ngawaler Malaikat Jibril: "Ieu teh jalma tukang ngadahar riba".
-
DITEUKTEUKNA LETAH JALMA ANU SOK NYEBARKEUN FITNAH
Tumaros Kanjeng Nabi: "Tingkahna jalma naon ari nu kitu, ya Jibril?".
Waler Malaikat Jibril: "Eta teh tingkah kaom ti bagian umat anjeun anu ngomong fitnah eta kaom ka umat anjeun, bari eta umat teu pernah migawe kana eta perkara.
-
JALMA NU TUKANG NGUPAT DIKEREWESAN KU KUKUNA SORANGAN
Mangka naroskeun Kanjeng Nabi: "Tingkah jalma naon ari nu kitu, ya Jibril?".
Waler malaikat Jibril: "Eta jalma teh sok ngomong eta jalma karena ngupat ka manusa jeung nibakeun hartana manusa.
-
MOAL BISA BALIKNA JALMA ANU NGAJARKEUN KALIMAH ANU AGUNG BARI TEU NGARTI KANA ETA KALIMAH
Kangjeng Nabi tumaros ka malaikat Jibril: "Perkara naon ari nu kieu?".
Waler Malaikat Jibril: "Ieu teh hiji lalaki ti bagian umat anjeun anu sok ngomong kana pirang-pirang kalimah nu agung, teras nalangsa eta jalma teu mampuh ngamaksud kana eta kalimah.
-
KUSABAB NABI SAW TEU NGAWARO KANA PANGGERO YAHUDI MAKA TEU JADI UMATNA YAHUDI
Mangka Kanjeng Nabi teu ngajawab kana eta panggero.
Kangjeng Nabi tumaros: "Bangsa naon ari nu kitu, ya Jibril?".
Mangka ngawaler Malaikat Jibril: "Eta teh lalaki bangsa yahudi. Lamun mah anjeun ngajawab kana eta panggero, yakti jadi yahudi umat anjeun.
-
KUSABAB NABI SAW TEU NGAWARO KANA PANGGERO NASRONI MANGKA TEU JADI UMATNA NASRONI
Samangsa-mangsa nuju berjalan, aya nu ngagero ti jihat kencaeun Kangjeng Nabi, pokna: "Ya Muhammad, dagoan heula kami, kami aya taroskeuneun ka
anjeun.".
Tapi Kangjeng Nabi teu ngajawab kana eta panggero.
Tumaros Nabi saw ka Malaikat Jibril: "Ya Jibril, jalma bangsa naon nu kitu?".
Mangka ngawaler Malaikat Jibril: "Eta teh jalma bangsa nasroni. Lamun mah anjeun ngajawab kana eta panggero, yakti jadi nasroni umat anjeun".
-
KUSABAB NABI SAW TEU NGAWARO KANA PANGGERO DUNYA MANGKA TEU JADI UMATNA BEUKI KANA DUNYA
Eta leungeunna pinuh ku perhiasan nepi kana sikuna.
Ngadambel ka
eta istri kersana Alloh, mangka ngagero eta awewe ka Kangjeng Nabi: "Ya Muhammad, dagoan kami, kami aya taroskeuneun ka anjeun!".
Mangka Kangjeng Nabi teu ngawaler ka eta awewe.
Tumaros Nabi saw ka Malaikat Jibril: "Ya Malaikat Jibril, awewe naon ari eta?".
Mangka ngawaler Malaikat Jibril: "Eta teh dunya. Lamun mah anjeun ngajawab kana panggero eta awewe, yakti milih
umat anjeun kana dunya ninggalkeun perkara akherat.
-
PANGGERO IBLIS
Kangjeng Nabi nuju
ngambah perjalananan, nalika keur kitu, mendakan hiji jalma kolot bari gegeroan jauh ti jalan: "Kadieu ya Muhammad!".
"Saha eta, ya Jibril?", saur Kanjeng Nabi.
Mangka marentah Malaikat Jibril: "Indit anjeun, ya Muhammad!".
Dawuhan Kangjeng Nabi: "Naon ieu teh?".
Malaikat ngawaler: "Ieu teh musuh anjeun, tegesna iblis anu maksud megatan eta iblis kana perjalanan anjeun".
-
UMUR DUNYA TEH GEUS KOLOT
"Ya Jibril, saha eta teh?", saur Kanjeng Nabi.
Mangka ngawaler Malaikat Jibril: "Tong dilieuk, eta teh umur dunya".
Teras angkat deui Kanjeng Nabi, sahingga dongkap ka kota Baetul Muqodas, teras kangjeng Nabi lebet ka kota tina pintu gerbang anu jihat Yaman.
Mangka teras Kanjeng Nabi lungsur tina buroq, teras nalian Kanjeng Nabi kana buroq dina lawang masjid dina buledan anu paranti nalian para nabi kana buroq.
Muga-muga ka para nabi rohmat sareng salam.
-
NABI SAW JADI IMAM PARA NABI
Mangka naretepan Kanjeng Nabi sareng malaikat 2 rokaat sewang.
Mangka henteu kantos lami calik sahingga kumpul jalma-jalma anu seuer. Mangka uninga Kanjeng Nabi saw ka pirang-pirang nabi di antara nu
ngadeg, nu ruku sareng anu sujud.
Mangka teras aya nu adzan sareng diiqomatan sholah. Mangka ngadeg para nabi sadayana halna sababaraha jajar bari ngarantosan kanu bade ngimaman ka aranjeuna.
Mangka nuyun Malaikat Jibril kana panangan Kanjeng Nabi saw, mayunkeun Malaikat Jibril ka Kangjeng Nabi. Mangka netepan Kanjeng Nabi sarta sadayana 2 rokaat.
Ari anu diriwayatkeun ku Ka'ab mah, nyaeta: Mangka adzan Malaikat Jibril, terus lungsur malaikat ti langit, sareng ngempelkeun Alloh ka Kangjeng Nabi, para rosul, sareng sadayana nabi. Mangka netepan Kanjeng Nabi, malaikat, sareng sadaya para rosul.
Samangsa-mangsa Kanjeng Nabi rengse netepan, mangka tumaros Malaikat Jibril: "Ya Muhammad, terang salira nu netepan di pengker anjeun?".
Waler Kanjeng nabi: "Henteu terang".
Mangka ngadawuh Malaikat Jibril: "Eta teh sakabeh nabi anu di utus ku Alloh swt".
Sarengsena ti eta, pada muji sakur-sakur nabi ka Pangeran, kalawan pamuji
anu sararae.
Ngadawuh Kangjeng Nabi saw: "Ari aranjeun kabeh ngaralem ka Pangeran anjeun, kami oge ngalem ka Pangeran kaula".
Teras Kanjeng Nabi sasauran: "Puji eta tangtu ka Alloh, dzat anu ngutus ka kaula, kalawan jadi rohmat ka 'alam kabeh, sareng ka sakabeh jalma anu ngabubungah sareng anu nyingsieunan. Sareng nurunkeun Alloh ta'ala ka kaula kana Quran, anu dina eta
Quran teh pertelaan kana sakur perkara. Sareng ngajadikeun Alloh ka umat kaula anu pangsae-saena umat di antara manusa. Ngajadikeun Gusti Alloh ka umat kaula kana umat anu nengah-nengah, sareng ngajadikeun Alloh ka umat kaula umat anu awal sareng anu paneri. Sareng ngajembarkeun Alloh Ta'ala kana dada kaula, sareng ngalebur Alloh Ta'ala kana dosa kaula, sareng ngagelaran Alloh Ta'ala kana sesebutan kaula, sareng ngajadikeun Alloh Ta'ala ka kaula anu muka jeung anu nutup.
Mangka ngadawuh Kanjeng Nabi Ibrohim as: "Tina sabab anu dicarioskeun ieu, jadi ngunggulan Muhammad ka aranjeun kabeh".
-
ARAK LAIN INUMAN UMAT ISLAM
Ngadawuh Jibril as ka Kanjeng Nabi: "Tos milih salira kana agama islam. Lamun mah salira milih jeung ngaleueut kana arak, mangka yakti lacut umat salira moal turut maranehna ka salira, anging sakedik anu nurut ka salira".
Dina sapalihna riwayat dicarioskeun, saenya-enyana wadah teh eta aya tilu. Ari anu wadah katiluna nyaeta cai.
Malaikat Jibril ngadawuh ka Kanjeng Nabi: "Lamun mah salira milih jeung ngaleueut kana cai, yakti ka kerem umat salira.
Dina sapalihna deui riwayat anu sanesnya nyarioskeun, saenya-enyana salah sahijina tina wadah anu tilu anu di asongkeun ka Kanjeng Nabi eusina aya madu.
-
NABI SAW DITAEKEUN KA LANGIT KAHIJI SARTA TEPANG SARENG NABI ADAM AS
Teras didongkapkeun ka Kanjeng Nabi hiji taraje, anu paranti
naek kana eta taraje arwahna bani Adam, mangka teu ninggal sadaya makhluk anu leuwih alus tibatan eta taraje, satete tina perak jeung satete tina emas. Ari eta taraje asalna ti sorga firdaus anu ditaretes ku Inten Lu-Lu.
Beulah katuhueun Kanjeng Nabi saw ngagedeng malaikat jeung beulah kencaeunana ge malaikat, mangka naek Kanjeng Nabi sareng malaikat Jibril, sahingga dugi kana hiji lawang tina lawang langit dunya, anu diaranan lawang Hafadoh. Jeung dina eta lawang Hafadoh aya malaikat anu dijenengan Malaikat Isma'il.
Ari Malaikat Isma'il teh anu nyepeng langit dunya, tempat cicingna di awang-awang. Eta malaikat henteu pernah naek ka langit oge henteu pernah turun ka bumi sama sakali, anging dina dintenan pupusna Kangjeng Nabi saw.
Ari payuneun Kanjeng Nabi, ngagedeng 70.000 malaikat, anu sarat saban-saban malaikat wadya balad ti golongan malaikat 70.000 malaikat. Teras Malaikat Jibril ngetrok kana eta lawang. Saur nu ngajaga: "Saha eta?".
Ngawaler Malaikat Jibril: "Kami Jibril".
Naros deui malaikat nu ngajaga lawang: "Sareng saha anjeun?".
Diwaler ku Jibril as: "Sareng Muhammad".
Saur nu ngajaga lawang: "Naha geus diutus Muhammad?".
Dijawab ku Jibril as: "Atuh puguh".
Dina hiji riwayat nu ngajaga lawang naros: "Naha temen-temen tos diutus?".
Diwaler ku Jibril as: "Atuh puguh we atos mah".
Dawuhan anu ngajaga lawang: "Bagja temenan ka Muhammad di tempat lega sareng di ahli. Muga-muga Alloh manjangkeun umur ki dulur anu jadi gaganti. Saestuna pangsae-saena dulur nyaeta Muhammad, sareng pangsae-saena gaganti nyaeta Muhammad. Mangga linggih, linggih Muhammad".
Mangka dibuka lawang langit kangge Kanjeng Nabi sareng Malaikat Jibril.
Samangsa-mangsa Kanjeng Nabi ucul-ucul dugi di langit kahiji, anjeuna pendak jeung Nabi Adam as.
Ari Nabi Adam teh bapana sakabeh jalma.
Dina dintenan anjeuna didamel ku Alloh Ta'ala, diasongkeun ka anjeuna pirang-pirang arwah ti para nabi sareng arwah turunannana anu mu'min. Mangka ngadawuh anjeuna: "Ruh nu alus jeung nafsu anu sae, jadikeun ku aranjeun
nafsu kana surga 'Iliyin.
Mangka kari-kari diasongkeun ka Kangjeng Nabi Adam as ruh-ruh turunannana anu kafir, mangka ngadawuh anjeuna: "Ruh anu goreng jeung nafsu nu goreng, jadikeun ku aranjeun nafsu kana naraka Sijjin".
Sareng ningal Kangjeng Nabi Adam ka beulah katuhu kana pirang-pirang ruh sareng panto, anu tina eta panto kaluar angin anu seungit. Sareng ti beulah kenca ningal kumpulan ruh sareng panto, anu kaluar tina eta panto angin
anu banget bauna. Mangka samangsa-mangsa anjeuna ningal ka beulah katuhu, mangka anjeuna gumujeng sareng ngarasa bungah. Dimana-mana ningal ka beulah kenca, mangka anjeuna nalangsa sareng nangis.
Mangka uluk salam Kanjeng Nabi Adam ka Kangjeng Nabi saw, sarta ngawaler Kanjeng Nabi saw.
Ngadawuh Kangjeng Nabi Adam as: "Bagea sumping heh putra anu sholeh sareng nabi anu sholeh!".
Tumaros Kanjeng Nabi saw: "Saha ari eta, ya Jibril?".
Ngadawuh Malaikat Jibril: "Eta teh bapa salira, Nabi Adam. Ari anu eta pirang-pirang ruh, eta teh ruh turunannana. Mangka ari nu beulah katuhu, eta kabeh ahli sorga. Ari nu beulah kenca, eta kabeh ahli naraka. Di mana-mana ningal salirana kabeulah katuhu, anjeuna seuri sareng ngarasa bingah salirana. Di mana-mana salirana ningal kabeulah kenca, anjeuna ceurik ngarasa sedih. Ari panto ti beulah katuhu, eta panto sorga. Jeung ari panto belah kenca, eta panto jahanam. Di mana-mana ningal anjeuna anu asup kana eta lawang anu beulah katuhu ti turunannana, anjeuna seuri sareng ngarasa bungah. Di mana-mana ningal anjeuna anu lebet ti putra putuna kana lawang beulah kenca, anjeuna ceurik sareng nalangsa.
Mangka kari-kari ngalangkung Kanjeng Nabi sakedik, anjeuna mendakan anu keur dahar riba sareng harta yatim sareng tarukang zinah, sareng nu sanesna kabeh kana tingkah anu goreng sapertos anu ti payun, hana anu leuwih goreng.
-
NABI SAW DITAEKEUN KA LANGIT KADUA SARTA TEPANG SARENG NABI ISA AS OGE SARENG NABI YAHYA AS
Di dinya Malaikat Jibril nyuhunkeun dibukakeun lawang ka malaikat anu ngajaga lawang.
Naros anu ngajaga lawang: "Saha ieu teh?".
Ngawaler Malaikat Jibril: "Jibril!".
"Sareng saha anjeun?", saur nu ngajaga lawang.
"Sareng Tuan Muhammad", ngawaler Jibril as.
Saur nu ngajaga lawang deui: "Naha parantos diutus anjeuna?".
Ngawaler Malaikat Jibril: "Puguh we atos mah".
Mangka ngadawuh anu ngajaga lawang: "Bagea linggih di tempat lega sareng di ahli. Muga-muga manjangkeun Alloh kana yuswana ki dulur anu jadi gaganti. Saestuna, pangsae-saena dulur sareng pangsae-saena gaganti sareng pangsae-saena anu sumping nyaeta Muhammad".
Saparantos kitu dibuka lawang langit kangge Malaikat Jibril sareng Kanjeng Nabi saw.
Samangsa-mangsa Kanjeng Nabi ucul-ucul di langit kadua, anjeuna pendak sareng putra bibi ti ibu dua, Nabi Isa as putra Mariam, sareng Nabi Yahya as putra Nabi Zakaria as, sarta kaom-kaomna anu sarupa anggoan sareng rambutna seperti Nabi Isa sareng Nabi Yahya.
Ari Nabi Isa eta sedeung tur dedeg anu codong kana beureum sareng bodas, anu te pati galing rambut mastakana sapertos kakara beres ibak cai haneut ti jamban. Anu wajahna eta Nabi Isa as sarimbagan sareng 'Urwah Ibnu Mas'ud Saqofi.
Tidinya Nabi Isa sareng Nabi Yahya as uluk salam ka Kanjeng Nabi saw sarta diwaler ku Kanjeng Nabi saw kana eta panyalam. Mangka ngadarawuh Nabi Isa as sareng Nabi Yahya as: "Bagea
sumping heh dulur anu sholeh sareng Nabi anu sholeh".
Salajengna aranjeuna ngadaru'akeun ka Kanjeng Nabi ku du'a-du'a kasaean.
Samangsa-mangsa Kanjeng Nabi ucul-ucul di langit kadua, anjeuna pendak sareng putra bibi ti ibu dua, Nabi Isa as putra Mariam, sareng Nabi Yahya as putra Nabi Zakaria as, sarta kaom-kaomna anu sarupa anggoan sareng rambutna seperti Nabi Isa sareng Nabi Yahya.
Ari Nabi Isa eta sedeung tur dedeg anu codong kana beureum sareng bodas, anu te pati galing rambut mastakana sapertos kakara beres ibak cai haneut ti jamban. Anu wajahna eta Nabi Isa as sarimbagan sareng 'Urwah Ibnu Mas'ud Saqofi.
Tidinya Nabi Isa sareng Nabi Yahya as uluk salam ka Kanjeng Nabi saw sarta diwaler ku Kanjeng Nabi saw kana eta panyalam. Mangka ngadarawuh Nabi Isa as sareng Nabi Yahya as: "Bagea
sumping heh dulur anu sholeh sareng Nabi anu sholeh".
Salajengna aranjeuna ngadaru'akeun ka Kanjeng Nabi ku du'a-du'a kasaean.
-
NABI SAW DITAEKEUN KA LANGIT KATILU SARTA TEPANG SARENG NABI YUSUF AS
Di eta langit Malaikat Jibril nyuhunkeun dibukakeun kana lawang langit.
Mangka naros anu ngajaga eta lawang: "Saha ieu teh?".
Ngawaler Malaikat Jibril: "Jibril!".
Naros deui anu ngajaga lawang: "Sareng saha anjeun?".
"Sareng tuan Muhammad", saur Jibril.
"Naha geus diutus?", saur nu ngajaga lawang.
Ngawaler malaikat Jibril: "Atuh puguh we atos mah".
Ngadawuh deui anu ngajaga lawang: "Bagea sumping di tempat lega sareng ahli. Muga-muga manjangkeun yuswa Alloh Ta'ala ka ki dulur anu jadi
gaganti. Mangka ari
pangsae-saena dulur nyaeta Muhammad sareng ari pangsae-saena gaganti sareng pangsae-saena anu sumping eta sumping Muhammad".
Mangka dibuka lawang langit ka Kangjeng Nabi sareng Malaikat Jibril.
Samangsa-mangsa Nabi saw ucul-ucul, anjeuna pendak sareng Nabi Yusuf as anu disarengan ku sagolongan tina kaomna. Mangka uluk salam Kanjeng Nabi ka Nabi Yusuf, sarta ngawaler nabi Yusuf kana salamna Kanjeng Nabi saw.
Ngadawuh Nabi Yusuf as: "Bagea sumping heh dulur anu sholeh sareng nabi anu sholeh".
Sareng ngadu'a Nabi Yusuf ka Kangjeng Nabi kalawan ku kasaean.
Ari Kanjeng Nabi Yusuf dipasihan saparo kakasepan.
Dina hiji riwayat, Nabi Yusuf teh pangkasepna anu didamel ku Gusti Alloh ta'ala. Parantos ngungkulan Nabi Yusuf ka jalma kalawan kakasepan saperti ngungkulannana bulan dina peutingan purnama kana pirang-pirang bentang.
Ngadawuh Kanjeng Nabi: "Saha ieu teh, ya Jibril?".
Mangka ngadawuh Malaikat Jibril: "Ieu teh dulur salira, Nabi Yusuf".
-
NABI SAW DITAEKEUN KA LANGIT KAOPAT SARTA TEPANG SARENG NABI IDRIS AS
Tidinya Malaikat Jibril nyuhunkeun dibukakeun lawang langit ka malaikat anu ngajaga lawang.
Naros anu ngajaga lawang: "Saha ieu?".
Ngawaler Malaikat Jibril: "Jibril!".
"Sareng saha?", saur nu ngajaga lawang.
Diwaler deui ku Jibril as: "Sareng tuan Muhammad".
"Naha parantos diutus anjeuna?", saur malaikat nu ngajaga lawang.
Dawuhan Malaikat Jibril: "Puguh we atos mah".
Mangka ngadawuh anu ngajaga: "Bagea sumping di tempat lega sareng ahli. Muga-muga manjangkeun yuswa
Alloh ta'ala ka ki dulur anu jadi gaganti. Ari pangsae-saena dulur
nyaeta Muhammad. Ari pangsae-saena gaganti sareng pangsae-saena anu sumping nyaeta sumpingna Muhammad".
Mangka dibuka langit
ka Kangjeng Nabi sareng Malaikat Jibril.
Samangsa-mangsa Nabi saw leureuh, anjeuna pendak sareng Nabi Idris as anu parantos diangkat ku Alloh Ta'ala kana tempat anu luhur.
Mangka uluk salam Kangjeng Nabi ka Nabi Idris as kalawan ngawaler anjeuna kana eta salam.
Ngadawuh Nabi Idris: "Bagea sumping heh dulur anu sholeh sareng nabi anu sholeh".
Mangka ngadu'akeun Nabi Idris ka Kangjeng Nabi kalawan kasaean.
-
NABI SAW DITAEKEUN KA LANGIT KALIMA SARTA TEPANG SARENG NABI HARUN AS
Di dinya Malaikat Jibril nyuhunkeun dibukakeun kana lawang langit ka malaikat anu ngajaga lawang.
Mangka naros anu ngajaga: "Saha ieu teh?".
Waler malaikat Jibril: "Jibril!".
"Sareng saha anjeun teh?", saur nu ngajaga lawang.
"Sareng tuan Muhammad", waler Jibril.
"Naha parantos diutus anjeuna?", saur nu ngajaga.
Waleran Malaikat Jibril: "Puguh we atos mah".
Mangka ngadawuh anu ngajaga: "Bagea sumping Muhammad di tempat lega sareng ahli. Muga Alloh Ta'ala manjangkeun yuswa ki dulur nu jadi gaganti. Ari nu pangsae-saena dulur nyaeta Muhammad, sareng pangsae-saena gaganti sareng anu sumping nyaeta sumpingna Muhammad".
Mangka dibuka langit ka kangjeng Nabi sareng malaikat Jibril.
Samangsa-mangsa Nabi saw leureuh, anjeuna pendak sareng Nabi Harun as. Halna Nabi Harun as eta saparo janggotna bodas, ari saparona deui hideung, ampir kana udelna tina sabab panjangna eta janggot. Di kenca
katuhueun Nabi Harun as aya kaom ti golongan Bani Isroil. Nalika eta Nabi Harun keur ngadongeng ka eta kaomna, mangka uluk salam Kanjeng Nabi ka Nabi Harun.
Teras Nabi Harun ngawaler kana eta salam, sarta ngadawuh Nabi Harun as: "Bagea heh dulur anu sholeh sareng nabi anu sholeh".
Teras ngadu'akeun Nabi Harun ka Kanjeng Nabi kalawan kasaean.
Teras Kanjeng Nabi ngadawuh ka Malaikat Jibril: "Saha
ieu teh, ya Jibril?".
Diwaler ku Malaikat Jibril: "Ieu teh pameget anu di pikaresep ku kaomna, nyaeta nabi Harun putrana 'Imron.
-
NABI SAW DITAEKEUN KA LANGIT KAGENEP SARTA TEPANG SARENG NABI MUSA AS
Tidinya Malaikat Jibril nyuhunkeun dibukakeun lawang ka anu ngajaga.
Mangka naros anu ngajaga lawang: "Saha ieu teh?".
Ngawaler Malaikat Jibril: "Jibril!".
Teras anu ngajaga lawang naros deui: "Saha anu sareng anjeun?".
Waler Malikat Jibril: "Tuan Muhammad".
Naros deui anu ngajaga lawang: "Naha anjeuna teh parantos di utus?".
Saur Malaikat Jibril: "Atuh puguh we parantos mah".
Dawuhan anu ngajaga lawang: "Bagea sumping Muhammad di tempat lega sareng ahli. Muga Alloh manjangkeun yuswa ki dulur anu janten gaganti. Ari nu pangsae-saena dulur nyaeta Muhammad. Ari nu pangsae-saena gaganti sareng pangsae-saena anu sumping nyaeta sumpingna Muhammad".
Mangka dibuka langit
ka Kanjeng Nabi sareng Malaikat Jibril.
Salajengna Kanjeng Nabi ngalangkung kana sababaraha riungan para nabi jeung kaomna.
Teras Nabi saw ngalangkung ka hiji golongan anu seueur anu nutupan kana paninggal saking seueurna.
Mangka ngadawuh Kanjeng Nabi: "Saha eta golongan teh?".
Diwaler ku Malaikat Jibril: "Eta teh Nabi Musa sarta kaomna. Geura tanggahkeun mastaka salira".
Mangka tanggah Nabi saw kangge langkung sidik, teras anjeuna ninggal kana golongan anu kacida seueurna, anu nutupan kana paningal, ti gigir nepi ka gigir deui ti sadaya jihat.
Teras dicarioskeun ka Kanjeng Nabi: "Ari maranehna teh umat salira, sareng salian ti maranehna eta aya deui 70.000 anu arasupna ka sorga teh henteu kalawan dihisab heula".
Samangsa-mangsa Nabi saw reureuh, anjeuna pendak sareng Nabi Musa as, nyaeta pameget anu hideung santen anu jangkung, saolah-olah ti golongan pameget bangsa Sanuah anu gomplok rambutna.
Lamun dikira-kira, Nabi Musa as nganggo komis dua, mangka pasti nojos rambutna bijil ka luar komis duanana.
Salajengna uluk salam Kanjeng Nabi saw ka Nabi Musa as.
Diwaler ku Nabi Musa as bari sasauran: "Bagea sumping heh dulur anu sholeh sareng nabi anu sholeh".
Tidinya Nabi Musa as ngadu'akeun ka Kanjeng Nabi kalayan kasaean.
Salajengna ngadawuh deui Nabi Musa as: "Tadina mah kaula nyangka, yen saenya-enyana kaula pangmulya-mulyana bani Adam mungguh Alloh, tinimbang ieu nabi. Balik ta, nyatana ieu nabi leuwih mulya munguh Alloh Ta'ala batan kaula".
Samangsa Kanjeng Nabi saw ngalangkung ka Nabi Musa as, mangka anjeuna nangis. Teras ditaros: "Kunaon make nangis?".
Saur Nabi Musa as: "Kaula ceurik karana ieu budak ngora diutus sanggeus kaula asup ka sorga. Sarta ti golongan umatna leuwih loba tinimbang jalma anu asup ka sorga ti umat kaula nyaeta Bani Isroil. Kaula nyangka yen saenya-enyana kaula pangmulyana turunan Nabi Adam mungguh Alloh. Ari nyatana ieu lalaki ti Bani Adam ngagantian kaula di dunya sedengkeun kaula di akherat. Lamun mah kamulyaan aya di awakna wungkul, mangka henteu merduli kaula, tapi ieu mah ku sareng umatna".
-
NABI SAW DITAEKEUN KA LANGIT KATUJUH SARTA TEPANG SARENG NABI IBROHIM AS
Teras Malaikat Jibril nyuhunkeun dibukakeun lawang langit.
Teras aya anu naros: "Saha ieu teh?".
Diwaler ku Malaikat Jibril: "Kami Jibril!".
Teras ditaros deui: "Sareng saha anjeun teh?".
"Sareng tuan Muhammad", saur Malaikat Jibril.
"Naha parantos diutus ajeuna teh?", saur nu naros.
"Atuh puguh atos mah", saur Jibril deui.
Teras anu naros teh ngadawuh: "Bagea sumping di tempat lega sareng ahli. Mudah-mudahan Alloh manjangkeun yuswa ieu ki dulur anu jadi gaganti. Saenya-enyana ari Muhammad eta pangsaena dulur sareng pangsae-saena gaganti sarta pangsae-saena anu sumping".
Teras dibuka lawang langit ka Malaikat Jibril sareng ka Kanjeng Nabi saw.
Samangsa-mangsa Nabi saw ucul-ucul, anjeuna kaget wirehna pendak sareng Kanjeng Nabi Ibrohim "Kholillulloh" as.
Anjeuna nuju calik di lawang sorga dina korsi tina emas. Anjeuna nyarandekeun tonggongna kana Baetul Ma'mur, sarta ngiring ka anjeuna sagolongan ti kaomna.
Mangka uluk salam Kanjeng Nabi ka anjena sarta diwaler ku Nabi Ibrohim as kana eta salam.
Ngadawuh Nabi Ibrohim as: "Bagea sumping heh putra anu sholeh sarta nabi anu sholeh".
Teras ngadawuh deui Nabi Ibrohim as: "Parentah ku anjeun umat anjeun kudu ngalobakeun melak tina pepelakan sorga. Saenya-enyana, tanah sorga eta lendo, sareng jagatna lega".
Lajeng ngadawuh Kanjeng Nabi saw: "Naon ari pepelakan sorga teh?".
Mangka ngadawuh Nabi Ibrohim as: "Nyaeta laa haula wa laa quwwata illa billahil 'aliyil 'Adziim".
Dina sapalihna riwayat disaurkeun: "Tepikeun ka umat anjeun ti kaula kana salam, sareng wartoskeun ka maranehna saenyana sorga eta lendo
tanahna tawar, seger caina. Saenyana pepelakannana teh: subhanallooh wal hamdulillaahh wa laa ilaahha illalloohhu alloohhu akbar".
Di caketeun Nabi Ibrohhm as aya kaom anu nuju caralik. Pameunteunna barodas sapertos sapirang-pirang keretas.
Sareng salian ti eta aya deui sagolongan kaom anu dina rupana teh kalalotor.
Teras eta kaum anu rupana kalalotor teh jung nangtung tarurun ka bangawan, teras marandi. Nalika maranehna haranjat ti eta bangawan katingal rupana teh bersih kokotorna sakedik.
Teras tarurun deui kana bangawan anu kadua, tuluy marandi deui di eta bangawan. Nalika haranjat, katingal rupana tambah bersih tina kokotorna.
Teras tarurun deui kana bangawan anu katilu, tuluy marandi deui di eta bangawan. Nalika haranjat, katingal rupana tambah bersih dongkap saperti
rupa baturna, sarta nyalampeurkeun dariuk jeung baturna.
Lajeng ngadawuh Kanjeng Nabi saw: "Heh Jibril, saha eta anu barodas sareng anu dina rupana aya kacacadan teh? Sareng ari eta bangawan-bangawan naon anu dipake mandi teh?".
Diwaler ku Malaikat Jibril: "Ari eta kaom anu rupana barodas teh kaom anu henteu nyampurkeun iman ku dosana. Anapon kaom anu dina wajah-wajahna aya kokotor, eta teh kaom anu nyampurkeun amal sholeh sareng kagorengan teras tarobat, teras ku Gusti Allah ditampi tobat-tobatna. Anapon ari bangawan anu kahiji tinu nu tilu nyaeta Rohmat Alloh. Ari anu kadua nyaeta Ni'mat Alloh. Ari anu katilu nyaeta inuman anu bersih anu dipaparinkeun ka maranehna".
-
BAETUL MA'MUR
Teras Kanjeng Nabi lebet ka Baetul Ma'mur sareng jeung anu nganggo anggoan barodas. Ari anu ngangge anggoan anu karuleuheu mah dihalangan.
Salajengna Nabi saw netepan sasarengan golongan mu'min di Baetul Ma'mur.
Salajengna lalebet ka eta Baetul Ma'mur tiap-tiap dinten 70.000 malaikat anu henteu kaluar deui nepi ka yaomal qiyamah.
Saenyana Baetul Ma'mur teh lempengan Ka'bah. Lamun aya nu murag batu ti Baetul Ma'mur, mangka pasti muragna teh di Ka'bah.
Dina sapalihna riwayat, diasongkeun ka Kanjeng Nabi 3 wadah. Mangka nyandak Kangjeng Nabi kana cai susu, teras ngabenerkeun Malaikat Jibril kana padamelan Kanjeng Nabi sakumaha anu tos diriwayatkeun dina riwayat ti payun.
Ngadawuh Malaikat Jibril: "Ari ieu agama anu dicepeng ku salira sareng umat salira.
-
NABI SAW DITAEKEUN KA SIDROTIL MUNTAHA
Ari Sidrotil Muntaha teh panungtungan perkara anu naek ti bumi mangka disetop teu bisa ka luhur deui, sarta panungtungan
perkara anu turun ti luhur mangka di setop henteu bisa ka handap deui.
Kaayaan Sidrotil Muntaha teh kaya-kaya kayu anu kaluar tina akarna pirang-pirang bangawan anu caina henteu asin rasana. Jeung tina pirang-pirang bangawan susu anu henteu barobah
rasana. Jeung tina pirang-pirang bangawan arak anu ngeunah diinumna. Jeung tina pirang-pirang bangawan madu anu di bersihkeun.
Mun mah tutumpakan dina iyuh-iyuhna Sidrotil Muntaha 70 taun, mangka henteu bisa ka kurilingan eta Sidrotil Muntaha saking legana.
Ari buah Sidrotil Muntaha eta kaya-kaya gentong tanah Hajar. Jeung ari daunna Sidrotil Muntaha eta seperti ceuli-ceuli gajah. Ampir wae eta daun teh nuruban ka ieu umat.
Dina sapalihna riwayat, daun tina Sidrotil Muntaha teh ngiuhan ka sakabeh jalma. Dina tiap-tiap daun dina eta kayu aya malaikat, mangka eta Sidrotil Muntaha kaliputan ku rupa-rupa warna, sahingga teu kanyahoan naon eta teh.
Samangsa-mangsa ngaliputan hiji perkara tina "amrulloh", mangka barobah eta Sidrotil Muntaha.
Dina sapalihna riwayat deui, Sidrotil Muntaha teh pindah rupa jadi yakut jeung zabarjad, mangka moal kawasa hiji jalma nyipatan kana eta Sidrotil Muntaha tina alusna Sidrotil Muntaha.
Dina eta Sidrotil Muntaha aya kasur tina emas.
Dina asalna, Sidrotil Muntaha aya opat bangawan. Dua bangawan anu sifatna batin, dua bangawan deui anu dohir.
Teras ngadawuh Kanjeng Nabi: "Bangawan-bangawan naon ieu teh, heh Jibril?".
Diwaler ku Malaikat Jibril: "Anapon bangawan anu dua anu bangsa batin eta ayana di sorga. Ari dua deui anu bangsa dohir eta bangawan Nil jeung bangawan Purot".
Dina sapalihna riwayat dicarioskeun, saenya-enyana Kanjeng Nabi ningal Malaikat Jibril nalika di Sidrotil Muntaha kagungan 600 jangjang. Saban-saban jangjang eta temen-temen nutupan kana pajajahan. Gumelar tina eta jangjang perkara-perkara anu sararae, nyaeta inten mutiara jeung yakut, tina perkara anu henteu uninga anging Alloh Ta'ala.
-
TALAGA KAUTSAR
ka Talaga Kautsar, tuluy lebet ka sorga.
Nalika anjeuna lebet ka sorga, di lebetna teh pinuh ku kani'matan anu panon can pernah ningali, ceuli can pernah ngarungu, jeung henteu bisa dibayangkeun ku hate hiji jalma.
Di dinya Nabi saw ninggal kana tulisan luhur panto:
"Ari Shidqoh Eta Ditikelkeun Kalawan Sapuluh, Ari Ngahutangkeun Eta Kalawan Dalapan Belas".
Tidinya Kangjeng Nabi ngadawuh: "Ya Jibril, naon sababna ari nganjukeun make leuwih utama tinimbang shodakoh?".
Diwaler ku Malaikat Jibril: "Karana anu menta eta lolobana di manehna masih bogaen keneh. Ari anu nginjeum mah tara nginjeum anging tina sabab butuh".
Teras Nabi saw angkat deui. Anjeuna ninggal pirang-pirang bangawan tina cai susu anu rasana henteu robah, jeung bangawan tina arak anu ngeunah keur anu ngarinumna. Sarta pirang-pirang bangawan tina madu anu murni.
Di eta sorga Kanjeng Nabi mendakan dalima anu gedena lir ibarat kulit-kulit onta anu di momotan, sarta manuk-manukna sagede-gede onta bukhoti.
Mangka tumaros Abu Bakar Shidiq ka Kanjeng Nabi nalika ngahikayat anjeuna ka Abu bakar: "Ya Rosululloh, naha eta manuk teh sok dianggo nini'matan di Sorga?".
Ngadawuh Kanjeng Nabi: "Kaula ngadahar kana manuk anu leuwih ni'mat. Jeung saenya-enyana kaula ngarep-ngarep anjeun bisa ngadahar kana eta manuk".
Kanjeng Nabi ningal Talaga Kautsar dua sisi-sisina aya kubah-kubah tina inten anu gedé anu bolong. Ari tanah eta talaga tina kasturi anu meleber seungit.
-
NARAKA
Di eta naraka pinuh ku bebendon jeung panundung sarta siksaan Alloh Ta'ala.
Lamun dialungkeun kajero naraka batu jeung beusi, yakti ancurna.
Di eta naraka Nabi saw ningal aya kaom anu ngadaharan bangke, mangka ngadawuh Kanjeng Nabi: "Saha maranehna teh, ya Jibril?".
Ngadawuh Malaikat Jibril: "Eta teh jalma anu sok ngadahar daging jalma".
-
MALAIKAT MALIK NGAJAGA NARAKA
Ari Malaikat Malik teh saperti lalaki anu haseum budi. Katempo kaambekannana teh tina pameunteuna.
Teras Kanjeng Nabi uluk salam ka Malaikat Malik, tapi kalakah ditulakan eta naraka payuneun Kanjeng Nabi .
-
DITAEKEUNANA NABI SAW KA MUSTAWA
Salajengna ti Sidrotul Muntaha Nabi saw ditaekeun ka Mustawa.
Nalika anjeuna naek, mangka ngaliputan mega. Dina eta mega aya sagala rupaning warna. Mangka Malaikat Jibril manderikeun maneh teu nyarengan Nabi saw. Terus Kanjeng Nabi naek nyalira dugi ka Mustawa.
Di eta tempat nguping Kanjeng Nabi kana gerétna Qolam. Sarta ningal Kanjeng Nabi ka hiji lalaki anu teuteuleuman dina cahaya 'Arasy.
Mangka ngadawuh Kanjeng Nabi: "Saha ieu teh, naha malaikat?".
Teras diwaler: "Sanes".
Teras Kanjeng Nabi naros deui: "Naha ieu teh nabi?".
Diwaler deui: "Sanes".
Naros deui Kanjeng Nabi: "Saha atuh?".
Mangka aya nu ngawaler: "Ieu teh lalaki anu di dunyana lisanna teh baseuh bae ku dzikir ka Alloh, sareng hatena terus cumantel ka masjid, sareng henteu carekeun indung bapana sama sekali".
-
TEPANGNA NABI SAW SARENG ALLAH SWT DI MUSTAWA
Mangka ngadawuh Alloh Ta'ala ka Kanjeng Nabi: "Heh Muhammad!".
Ngawaler Kanjeng Nabi: "Sun kaula nun, ieu abdi, aya pikersaeun naon, Ya Rob".
Ngadawuh Alloh Ta'ala: "Pek geura menta maneh!".
Teras ngadawuh Kanjeng Nabi: "Satemenna Gusti ngajantenkeun Nabi Ibrohim kakasih Salira, sareng maparin Gusti ka anjeuna karajaan anu ageung. Sareng ngajak nyarios Gusti ka Nabi Musa. Sareng maparin Gusti ka Nabi Daud kana karajaan anu ageung, sareng ngaleuleuskeun Gusti ka Nabi Daud kana beusi, sarta nalukkeun Gusti pikeun Nabi Daud kana gunung-gunung. Sareng maparin Gusti ka Nabi Sulaeman kana karajaan anu ageung, sareng nalukkeun Gusti pikeun Nabi Sulaeman kana Jin sareng jalma-jalma sareng Syetan-syetan.
Sareng nalukkeun Gusti kangge Nabi Sulaeman kana pirang-pirang angin. Sareng maparin Gusti ka anjeuna kana karajaan anu henteu dipaparinkeun ka hiji
jalma oge ti saba'dana anjeuna. Sareng ngalungsurkeun Gusti ka nabi Sulaeman kana Toret sareng injil. Sareng ngajantenkeun Gusti ka Nabi 'Isa tiasa nyageurkeun ka anu lolong, sareng kanu corob, sareng tiasa ngahirupkeun deui Nabi 'Isa
kanu maot ku idzin Gusti, sareng ngaraksa ka anjeuna oge ka ibuna tina syetan anu dirajam sahingga henteu aya jalan ka syetan kana ngagoda ka Nabi 'Isa sareng ibuna".
Dina Kitab Taorot ditulis Allah swt ngadawuh: "Geus ngajadikeun Kami ka maneh kana pangkat Habiballoh (kakasih Alloh). Jeung Kami ngutus ka maneh pikeun jalma-jalma sakabehna, halna kanu ngabubungah jeung nyingsieunan, jeung ngajembarkeun Kami ka maneh kana dada maneh. Jeung ngagugurkeun Kami ti maneh kana dosa maneh. Jeung ngangkat Kami ka maneh kana gelar maneh henteu disebut Kami anging disebut ngaran maneh sarta ngaran Kami. Jeung ngajadikeun Kami ka umat maneh kana pangalus-alusna umat di antara jalma-jalma. Jeung ngajadikeun Kami ka umat maneh kana umat anu nengah-nengah. Jeung ngajadikeun Kami ka umat maneh umat-umat anu ti hareula jeung anu ti palaneuri. Jeung ngajadikeun Kami ka umat maneh yen henteu meunang ka maranehna khutbah sahinga kudu nyaraksian heula kana saenya-enyana maneh ieu Abdi Kami jeung Utusan Kami. Jeung ngajadikeun Kami ti sawareh umat maneh kana pirang-pirang kaom hate-hatena teh pirang-pirang wadah elmu. Jeung ngajadikeun Kami ka maneh kana pangheulana nabi kabeh didambelna jeung pangakhirna diutusna, jeung pangheulana jalma dihukuman ka manehannana. Jeung Kami mere ka maneh "Sab'al Matsaani", anu henteu mikeun kana eta Sab'al Matsaani ka hiji nabi oge memeh maneh. Jeung Kami ge mere ka maneh kana pirang-pirang tungtung surat Al-Baqoroh tina gudang handapeun arasy, anu henteu dibikeun ka hiji nabi ge samemeh maneh. Jeung mere Kami ka maneh Talaga Kautsar. Jeung mere kami ka maneh kana 8 perkara, nyaeta ⑴ Islam (salamet), ⑵ Hijrah (pindah tinu goreng kanu alus, ⑶ Jihad (merangan nafsu angkara mungkar) ⑷ Sidiq (bener), ⑸ Shoum (puasa bulan Romdon), ⑹ Bil Ma'ruf (marentah kalawan ka alusan), ⑺ Nahi Mungkar (nyegah kana kagorengan), ⑻ Sholat jeung Dzikir. Jeung ngahampura Kami kanu te musyrik ka Kami ti umat maneh oge kana hiji perkara anu ngaruksak".
-
BULAK-BALIKNA NABI SAW KA ALLAH SWT NYUHUNKEUN DIPAPARINAN KARINGENAN DINA SHOLAT
Tidinya katingal deui Malaikat Jibril nuju nungtun kana panangannana. Mangka mulih Kanjeng Nabi bari gagancangan.
Satibana dongkap kana tempat Nabi
Ibrohim as, anjeuna te nyarios naon-naon ka Kanjeng Nabi saw.
Satibana dongkap kana tempat Nabi Musa as, anjeuna ngadawuh: "Ari anjeun eta pangsae-saena rencang".
Teras ngadawuh deui: "Naon anu dipidamel ku anjeun, heh Muhammad? Naon anu di pardukeun
ku Alloh Ta'ala ka anjeun sareng ka umat anjeun?".
Mangka ngadawuh Kanjeng Nabi : "Mardukeun Alloh Ta'ala ka kaula sareng umat kaula kana 50 sholatan dina saban-saban sadinten sawengi".
Ngadawuh deui nabi Musa as: "Mulih deui bae anjeun ka Pangeran anjeun, teras suhunkeun kaentengan ka Mantena ti anjeun sareng umat anjeun, karana saenya-enyana umat anjeun moal kuat kana eta 50 sholatan. Saenya-enyana kaula enggeus nyoba ka jalma-jalma samemeh anjeun, sareng nyoba kaula ka Bani Isro'il, sareng ngakal-ngakal kaula ka Bani Isro'il kalawan pameakan akal-akal kana sahandapeun ti ieu, mangka apes maranehannana tina sahandapeun ti ieu sareng ninggalkeun kana eta perkara. Kari-kari umat anjeun eta leuwih lemah jasad-jasadna, sareng badan-badana sareng hate-hatena sareng panon-panona, sareng ceuli-ceulina".
Teras ngaleret Kanjeng Nabi saw ka Malaikat Jibril halna nyuhunkeun permusyawarahan. Mangka isyarah Kanjeng Nabi kahartieun ku Malaikat Jibril.
Mangka ngadawuh Malaikat Jibril: "Sumuhun, saena mah mulih deui bae".
Mangka mulih deui Kanjeng Nabi bari gagancangan sahinga dugi kana tangkal kayu tea. Mangka ngaliputan ka Kanjeng Nabi mega, sareng ngajungkel Kanjeng Nabi halna sujud.
Teras unjukan Kanjeng Nabi: "Nun Gusti Pangeran abdi, mugi ngahampangkeun Gusti ka umat abdi, karana saestuna umat abdi eta pangapes-apesna umat".
Mangka ngadawuh Alloh Ta'ala: "Ngagugurkeun Kami ka umat maneh kana 5 shalatan".
Saterasna ti eta ngabulen mega kana salirana Kanjeng Nabi, teras mulih ka nabi Musa as.
Mangka ngadawuh Kangjeng Nabi: "Ngagugurkeun Alloh Ta'ala ti kaula kana 5 sholatan".
Lajeng ngadawuh Nabi Musa as: "Mulih deui bae ka Pangeran anjeun teras suhunkeun ka entengan deui ka Mantena. Karana saenya-enyana umat anjeun eta moal kuateun keneh kana diturunkeun sakitu mah".
Mangka henteu eureun-eureun bulak-balik Kanjeng Nabi antara Nabi Musa sareng Pangerannana.
Mangka nurunkeun Alloh Ta'ala ti Kanjeng Nabi lima-lima, saahingga ngadawuh Alloh Ta'ala: "Heh Muhammad!".
Unjukan Kanjeng Nabi: "Sumuhun ieu abdi seja tumut sareng ngakhodaman ka Salira Gusti".
Ngadawuh Alloh Ta'ala: "Eta kabehna teh 5 sholatan dina saban-saban poe jeung peuting. Ari saban-saban sholat ditikel kalawan 10, mangka anu 5 teh sarua jeung 50 sholatan. Jeung moal diganti ucapan mungguh Kami, jeung moal disalin kitab Kami. Saha jalma anu neja kana kaalusan tuluy henteu migawe kana eta kaalusan, mangka dituliskeun ka manehna 1 kaalusan. Lamun migawe manehanana kana kaalusan, mangka dituliskeun kalawan 10 kaalusan. Jeung saha anu neja kana kagorengan, tuluy eta kagorengan henteu dipigawe ku manehannana, mangka henteu dituliskeun eta
kagorengan ka manehannana sanajan
1 kagorengan ge. Terus lamun mah maranehna migawe kagorengan, mangka dituliskeun eta ka gorengan ku 1 kagorengan".
-
MULIHNA NABI SAW TI MUSTAWA LUNGSUR KA LANGIT DUNYA
Tidinya Nabi saw ngawartoskeun ka Nabi Musa.
Teras ngadawuh deui Nabi Musa as: "Mulih deui
bae ka Pangeran anjeun, teras suhunkeun deui karingan. Saenyana umat anjeun eta moal kuateun ku sakitu mah".
Ngadawuh Kanjeng Nabi: "Parantos bulak-balik kaula ka Pangeran kaula, sahingga kaula ngarasa isin ka mantena. Ayeuna mah kaula rido bae sareng pasrah".
Tidinya aya anu ngagero: "Saenya-enyana geus ngaluluskeun Kami kana kaparduan Kami, jeung geus ngahampangkeun Kami ka abdi-abdi kami!".
Mangka ngadawuh Nabi Musa as ka Kanjeng Nabi saw: "Pek geura lungsur anjeun kalayan ngucap bismillaah".
Salajengna teu pati-pati ngalangkung Kanjeng Nabi ka pagolongan malaikat, anging nyarios kudu ngadawamkeun anjeuna kalawan diserot.
Dina hiji riwayat mah dicarioskeun yen Nabi saw kudu marentahkeun ka umatna
kalawan diserot.
Teras lungsur Kanjeng Nabi, sarta ngadawuh ka Malaika Jibril: "Henteu datang kaula ka ahli langit, anging ngabageakeun sadayana ka kaula sareng ngajak seuri ka kaula salian anu saurang. Kaula uluk salam ka aranjeuna sarta ngajawab kana salam
kaula sarta ngabageakeun ka kaula, sareng ngadu'akeun ka kaula. Halna anu henteu seuri ka kaula, eta teh saha?".
Mangka ngadawuh Malaikat Jibril: "Eta teh Malaikat Malik juru konci naraka. Ari anjeuna mah henteu kantos seuri ti kawit di damel. Upami anjeuna kantos seuri ka saha bae, mangka tangtos seuri anjeuna ka salira".
Salajengna samangsa lungsur Kanjeng Nabi ka langit dunya, anjeuna mendakan haseup nu kandel sareng ngadangu sora-sora anu ngaguruh.
Ngadawuh anjeuna: "Naon ari eta, heh Jibril?".
Ngawaler Malaikat Jibril: "Eta teh syetan-syetan anu ngaraliud luhureun panon-panona anak Adam anu henteu tapakur kana ieu karajaan langit sareng bumi. Lamun
henteu aya eta syayatiin (syetan-syetan), mangka pasti naringali Bani Adam kana kaanehan-kaanehan ieu karajaan".
-
PENDAKNA NABI SAW JEUNG ONTAN-ONTAN SAWANGSULNA ANJEUNA MULIH TI LANGIT
Samangsa mapah Kanjeng Nabi ka eta ontan-ontan, mangka ngaradat eta ontan-ontan pating kulinting, pating jarerit sarta eta ontan-ontan pada pebencar.
Sareng ngalangkung Kanjeng Nabi kana golongan hiji bani anu kaleungitan hiji onta anu pabencar, sarta eta onta-onta teh geus dikumpulkeun deui ku maranehna, mangka salam Kanjeng Nabi ka maranehna.
Ngomong salah saurang ti maranehna: "Ieu teh asa sora Muhammad?".
Tidinya teras Kanjeng Nabi nyumpingan ka sahabat-sahabatna samemeh shubuh di kota Mekah.
-
NGABOHONGKEUNANA URANG QURESY KANA ISRONA NABI SAW
Tidinya ngaliwat Abu Jahal musuh Alloh sarta diuk caketeun Kanjeng Nabi.
Teras ngomong manehna ka Kanjeng Nabi kaya-kaya ngaguguyonkeun: "Cik coba, sugan aya deui dongeng naon ayeuna?".
Ngadawuh Kanjeng Nabi: "Sumuhun aya".
Ceuk Abu Jahal: "Dongeng naon?".
Dawuhan Kanjeng Nabi: "Diisrokeunana abdi dina peuting tadi".
Ceuk Abu Jahal: "Kamana?".
Ngadawuh Kanjeng Nabi: "Ka Baetul Muqodas, Mang".
Ceuk Abu Jahal: "Gening enjing-enjing keneh geus aya di dieu deui?".
Ngadawuh Kanjeng Nabi: "Sumuhun".
Abu Jahal henteu nembongkeun yen manehannana ngabohongkeun alatan sieun Kanjeng Nabi henteu kersaeun nyarioskeun, mangka ngomong Abu Jahal: "Kumaha mun kaula ngageroan jalma sina ngumpul ngadengekeun dongeng anjeun seperti anu geus diomongkeun ku anjeun ka kaula?".
Dawuhan Kanjeng Nabi: "Kantenan mangga".
Ceuk Abu Jahal: "Heh Bani Ka'ab bin Lu-ay, kadarieu sarerea!".
Teras pinuh eta tempat dariuk ngariung Kanjeng Nabi.
Ceuk Abu Jahal: "Coba pok geura nyarita anjeun kana perkara anu tadi geus didongengkeun ka kaula".
Teras ngadawuh Kanjeng Nabi saw: "Saleresna kaula teh di isrokeun dina peuting tadi".
Ceuk kaom anu ngariung: "Kamana?".
Ngadawuh Kanjeng Nabi: "Ka Baetul Muqodas".
Ceuk eta kaom: "Gening enjing-enjing tos aya di dieu deui?".
Ngadawuh Kanjeng Nabi: "Leres".
Teras di antara eta kaom aya anu keprok, kekecrek jeung aya anu nyabakan sirahna, alatan ngarasa kaget. Jeung ngaguruh eta kaom ngaranggap piraku.
-
DIGELARANANA ABU BAKAR KU JENENGAN AS-SIDIQ
Tidinya ngadawuh Sayyidi Abu bakar: "Heh Mut'im, kacida gorengna eta omongan ka dulur anjeun teh, ngawiwirang. Kanyahokeun ka anjeun jeung ka Ibnu Akhika, saestuna kaula nyaksian Muhammad eta bener".
Teras eta kaom nyararita: "Heh Muhammad, coba gambarkeun ku anjeun sipat Baetal Muqodas ka urang kabeh, kumaha adegannana sareng kumaha tingkahna sareng kumaha caketna ti gunung", ti ieu kaom aya anu kantos nyaba ka Baetal mukodas.
Mangka paralak Kanjeng Nabi nyipatan ka maranehannana kana adeganana jeng tingkahna,jeng kana deketna ti gunung eta Baetul Muqodas, kalawan henteu eureun-eureun Kanjeng Nabi nyipatan Baetal Muqodas, sahingga anjeuna ngaraos saliru, bingung Kanjeng Nabi anu henteu kantos bingung sapertos ieu alatan babarina anjeuna nyipatan Baitul Muqodas kalawan gampang, kaya-kaya eta Baitul Muqodas didatangkeun kapayuneunana, sahingga tembong katingal eta Baetal Muqodas aya sadeukeuteun ti bumi 'Aqil atawa 'Iqol.
Ngomong deui eta kaom: "Cing sabaraha lawangna eta Baetul muqodas?".
Kanjeng Nabi henteu kantos ngetang kana lawang-lawang di Baitul Muqodas, tapi anjeuna tumandang ningali kana eta lawang-lawang. Teras dietang salawang-salawangna, sareng ngawartoskeun ka eta kaom.
Tidinya Abu Bakar nyarios: "Bener anjeun, bener anjeun. Nyakseni kaula saenyana anjeun eta utusan Alloh".
Ceuk eta kaom: "Anapon ari sipat Baetul muqodas eta demi Alloh nyata pisan benerna".
Teras nyarita eta kaom ka Abu Bakar: "Naha anjeun ngabenerkeun ka Muhammad, kana saenya-enyana anjeuna indit peuting tadi ka Baetal Muqodas jeung geus datang deui memeh subuh?".
Ngadawuh Abu Bakar: "Enya, saenya-enyana kaula yakti ngabenerkeun ka Muhammad dina perkara anu leuwih jauh ti kitu, ngabenerkeun kaula ka anjeuna kalawan berita langit dina waktu saisuk-isuk atawa sasore-sore".
Ku alatan ayana kitu, di jenengan Abu bakar teh aya As-Sidiq (Jalma anu banget benerna).
-
NOLAKNA URANG QURESY KANA BUKTI BENERNA ISRO
Teras ngadawuh Kanjeng Nabi: "Datang kaula ka ontan-ontan Bani Roha anu geus kaleungitan onta. Eta onta ditareangan. Tuluy kaula nepi kana tempat rereb maranehna, jeung henteu aya dina eta tempat rereb saurang oge jalma. Ari pek teh
kaula ningali wadah cai, mangka tuluy nginum kaula tina eta wadah. Terus nepi kaula kana ontan-ontan hiji Bani dina hiji tempat. Jeung dina eta ontan-ontan teh aya onta anu beureum. Dina tarang eta onta aya warna alus anu hideung jeung anu anu bodas.
Barang kaula datang palebah eta ontan-ontan, mangka ngaradat jeung ngagurubug eta onta bereum jeung pabencar. Tuluy kaula nepi ka ontan-ontan ti hiji Bani anu di tanah tan'im. Ngawal ka eta ontan-ontan teh onta
anu kulawu. Kana eta onta teh aya siga tapak nyagap, anu hideung jeung aya warna alus anu hideung duanana. Tah eta ontan-ontan anu panggih di Tan'im teh bakal datang
ka aranjeun ti Saniah".
Cek kaom-kaom: "Iraha dongkapna eta ontan-ontan?".
Ngadawuh Kanjeng Nabi: "Dina dinten rebo".
-
NABI SAW DIPITNAH JADI TUKANG SIHIR
Arah-arah eta du'a, mangka disengker panon poe sahingga daratang ontan-ontan dina waktu tos langkung sajam.
Teras pada nyalamperkeun urang Quresy kana eta ontan-ontan.
Ceuk urang Quresy: "Naha anjeun kaleungitan onta?".
Ceuk ontan-ontan: "Enya".
Pada ngariwayatkeun para rowi yen naranyakeun urang Quresy kana ontan-ontan anu sejena.
Ceuk urang Quresy: "Naha papisah onta aranjeun anu beureum?".
Diwaler: "Enya".
Ceuk urang Quresy deui: "Naha di aranjeun aya wadah dieusian cai?".
Cek hiji lalaki: "Kaula demi Alloh nyimpen dina eta wadah. Henteu aya saurang oge ti kaula anu nginum jeung mahekeun kana taneh".
Tidinya urang Quresy pada nuding ka Kanjeng Nabi geus migawe sihir.
Cek kapir Quresy: "Bener Wuled (jalma anu mimiti nuding sihir ka Kanjeng Nabi)".
Tidinya Alloh swt nurunkeun ayat anu sundana kieu: "Jeung henteu ngajadikeun Kami kana titingalian 'alam malakut anu Kami ningalikeun ka maneh anging jadi fitnah ka jalma-jalma.
-
P A N U T U P
Mugi Rohmat Allah salalawasna ka Kanjeng Nabi Muhammad sareng ka para kulawargana sareng kasadaya sahabatna kalawan Rohmat sareng Kasalametan nu saseueur-seueurna.
Kalawan nyebat "alhamdulillah" mangka ieu risalah ditutup ku puja-puji ka Allah swt.
-
T a m a t


c: text/html

text:
Perhatikeun conto kalimah di handap!
1. Kang Dadan tumpak kuda.
2. Mang Idris keur nyieun kuda-kuda.
Dina kalimah di luhur aya kecap kuda jeung kuda-kuda. Duanana ogé mangrupa kecap barang. Tapi mibanda wangun jeung harti anu béda, ku lantaran geus kakeunaan ku prosés morfologis.
Kecap kuda ngandung harti ‘sato nu sukuna opat’, ari kecap kuda-kuda ngandung harti ‘barang (pakakas) anu mirip kuda’. Wangunna, kecap kuda mangrupa kecap asal. Ari kecap kuda-kuda mangrupa kecap asal atawa wangun dasar anu disebut dua kali. Dina élmu basa, nyebut dua kali wangun dasar leuwih wangun dasarna téh disebut ngarajék. Ari hasilna disebut kecap rajékan.
Tah, kecap kuda-kuda kaasup kana kecap rajékan. Conto séjénna: imah-imah, kotak-kotak, aki-aki, bapa-bapa.
Conto di luhur kabéh ogé mangrupa kecap rajékan sagemblengna.
Salian ti éta, aya deui kecap rajékan sabagian, boh bagian hareupna, boh bagian tengahna. Contonna: tatajong, babagi, sababaraha.
Kumaha carana nangtukeun, yén hiji kecap téh kecap rajékan atawa lain?
Perhatikeun conto kalimah di handap!
3. Pa Karjo keur ngala papatong.
Dina kalimah di luhur aya kecap papatong, kecap anu bagian hareupna disebut dua kali. Naha éta téh kecap rajékan?
Pikeun nangtukeunana, urang talék dumasar kana prosés morfologisna:
1. naha wangunna robah?
2. naha mibanda kagunaan ngawangun warna kecap?
3. naha ngawangun hari anyar?
Pikeun ngajawab patalékan kahiji, téangan wangun dasarna! Naha aya kecap patong? Dina basa Sunda, euweuh kecap patong. Lamun kitu, tangtu baé moal ngawangun warna kecap jeung harti anyar. Hartina, kecap papatong téh lain kecap anu wangun dasarna disebut dua kali hasil ngarajék. Anu kitu disebutna kecap rajékan semu.
Conto séjénna: kukupu, pipiti, téténong, cika-cika, kini-kini
Sumber: Galuring Basa Sunda
Diteraskeun waktos nu sanes....
Bersambung....

robotstxt: allowed

filter: keep


text:
Sakilas cutatan rasa katineungna urang sunda di pangumbaraan anu hoyong ngamumule budaya karuhun ulah leungit dugi ka incu-buyut Jeung impian jadi inohong dinagri luar...
Sabtu, 04 Desember 2010
Sarsilah Ngaran Patempatan Di Tatar Sunda
Sempalan lagu “Borondong Garing” di luhur téh ngandung déskripsi sawatara ngaran tempat nu aya di Tatar Sunda. Demi nataan ngaran-ngaran tempat téh ilaharna sok disebut toponimi. Nurutkeun kajian folklore, toponimi téh bagian tina élmu onomastika (onomastics), anu ulikanana ngawengku di antarana baé: méré ngaran jalan, ngaran atawa jujuluk jalma, ngaran kadaharan, ngaran bubuahan kaasup asal-usul (legénda) ngaran hiji tempat dumasar kana ’sajarah’ ngajanggélékna.
Nataan ngaran tempat tangtu bakal loba rambat kamaléna lantaran ngajujut ngaran tempat mah teu cumpon ku nyawang ngan tina hiji aspék baé. Nya sawadina kudu dijujut deuih rupa-rupa informasi nu nyampak disatukangeun kaayaan éta tempat. Kumaha pakuat-pakaitna antara ngaran tempat jeung éta informasi? Ilustrasi di handap saeutikna baris méré gambaran anu écés.
Upamana, mun ti Subang rék ka Bandungkeun urang tangtu bakal ngaliwatan Tanjakan Émén. Éta tempat téh pernahna di kebon entéh, méméh gerbang Tangkuban Parahu. Mun dititenan éta ngaran tempat téh ngandung sababaraha informasi. Kahiji, pangna disebutkeun Tanjakan Émén nurutkeun setting fisikal (morfogéologis atawa kontur permukaan bumi) lantaran éta jalan téh nanjak (nanjeur). Kadua, di éta tanjakan téh nurutkeun setting sosial, cék sakaol mah (kira-kira taun 70-an) kungsi aya kajadian nu matak geunjleung. Di éta tempat, kungsi aya supir ompréngan Bandung-Subang cilaka, ngan duka alatan tabrakan duka tigebrus, nepi ka maotna. Ngaranna Émén. Ari cék mitos (setting kultural), lamun nu rék ngaliwat ka éta tempat kudu ngalungkeun roko ngarah salamet.
Kasus-kasus modél kitu téh bisa baé kapanggih di unggal tempat. Tina rupa-rupa informasi nu diébréhkeun dina ilustrasi téh tétéla ngaran tempat téh ngurung kana aspék-aspék fisikal, sosial jeung kultural ngeunaan éta tempat.
Mun dijujut, di urang (Tatar Sunda) teu saeutik ngaran tempat nu diasosiasikeun jeung rupa-rupa talajak alam (setting fisikal) nu pernah aya. Aya sababaraha pola nu maneuh raket jeung asosiasi, biasana ku cara matalikeun ngaran tempat jeung talajak alam téa. Éta pola téh bisa dicirian ku: kahiji, pola linier nyaéta ngaran tempat sacara langsung diadaptasi tina talajak alam. Demi talajak alam téh bisa ngawengku aspék hidrologis, aspék morfogéologis (kontur permukaan taneuh) jeung aspék biologis. Ari nu dimaksud pola nu kadua nyaéta ngaran tempat nu dicokot tina dua atawa leuwih boh talajak alam boh aspék sosiokultural dibarungkeun jadi hiji ngaran (konsép).
Ngaran patempatan nu ngindung kana aspék hidrologis di urang mah teu wudu beungharna. Mun cek istilah Karl A. Witfogel (urang Jerman) mah urang Sunda téh kakolomkeun kana hydrolic society, masarakat nu teu leupas tina cai. Ari kituna mah geus pada-pada maphum yén tanah Sunda téh cenah kawentar daérah nu subur ma’mur. Ari salasahiji ciri suburna taneuh téh nyaéta ku cur-corna cai. Ceuk nu resep heureuy téa mah cenah diciptakeunana Tatar Sunda ku Gusti Alloh téh ngadamelna ogé bari “marahmay, tur imut ngagelenyu”.
Geura urang guar, aspek hidrologis nu patali jeung pola linier, ngaran Andir upamana. Éta kecap téh seuhseuhanana mah kalawan torojogan diadaptasi tina talajak alam aspék hidrologis, anu saharti jeung huluwotan (springs), séké atawa cinyusu. Disawang tina jihat sajarah, munasabah Andir (lebah Bandara Husen Sastranegara) téh baheulana teu bina ti sumur. Ku lantaran éta tempat téh subur ku cai, Andir téh harita jadi tempat anu kagiridig. Jadi tempat pangimpungan jalma-jalma nu lumampah jauh boh nu badarat boh nu tumpak kuda pikeun ngaso jeung ngaleungitkeun hanaang. Lila-lila mah éta tempat téh jadi ramé, jadi pangjugjugan ti mana-mana. Nilik kana talajak alam nu aya di tatar Sunda, bawirasa mun di unggal tempat aya lembur nu dingaranan Andir. Di éta tempat bakal manggihan kalawan langsung aspék hidrologis anu disebut cinyusu, séké nu pernahna di suku gunung atawa lamping. Conto pola linier nu pakait jeung aspek hidrologis séjénna upamana ngaran: Empang, Parigi, Dano, Bendungan; Léngkong; Parung; Dermaga, jsté.
Ari pola nu kadua, lantaran gabungan téa tina dua aspek atawa leuwih (aspek hidrologis jeung aspék séjén kaasup rupaning istilah) di antarana: ci(cai): Ci-malaka; séké: Sékéloa; leuwi: Leuwidaun; curug: Curugsigay; bantar: Bantarmara; muara: Muararajeun; balong: Balonggedé; sawah: Sawahkurung; parakan: Parakansaat; situ: Situaksan; émpang: Émpangsari; solokan: Solokanjeruk; kali: Kalipucang; karang: Karangnini; ranca/rawa: Rancapurut, Rawa- badak; sagara: Sagaraanakan; sumur: Sumurbarang; talaga: Talagawarna; tambak: Tambaksari; lebak: Lebaksiuh; parigi: Parigimulya jrrd.
Tah lebah akumulasi tina ngaran-ngaran tempat di Tatar Sunda nu ditataan di luhur, bawirasa mun diproséntasekeun téh tangtu bakal didominasi ku ngaran nu dimimitian ku kecap ci. Naon sababna? Perlu aya panalungtikan nu leuwih jero.
Lian ti aspék hidrologis, ngaran tempat téh sok dipatalikeun ogé jeung aspék morfogéologis (dumasar kana kontur permukaan bumi) deuih. Ari pola linier nu patali jeung aspek morfogeologis di antarana: Punclut/Penclut, Legok, Tegal, Talun; Genténg jsté. Sedengkeun pola nu ngindung ka nu kadua Lemah Neundeut, upamana. Éta ngaran téh diadaptasi tina kaayaan lemah (taneuh) anu neundeut akibat ayana rohang di jero taneuh anu kosong (téktonik) nu ahirna ngareunteutkeun struktur taneuh. Conto-conto séjénna ngaran tempat nu diadaptasi tina aspék morfogéologis nu ngindung kana pola nu kadua, upamana baé: tina kecap tegal jadi ngaran Tegalkalong; kebon: Kebonjukut; cadas: Cadasngampar; pasir: Pasirjati; batu: Baturéok; guha: Guhapawon; legok: Legokhuni; bojong: Bojongméron; ujung: Ujungkulon; geger: Gegerkalong; tanjung: Tanjungsari; pulo: Pulomajeti, jrrd.
Kasus nu spésifik, deskripsi ngaran tempat nu patali jeung aspék morfogéologis bakal leubeut kapanggih di daérah pakidulan Tatar Sunda nu manjang ka tebéh wétan. Éta tempat téh mangrupa kawasan pagunungan anu katelah Southern Mountains, nu nuduhkeun hiji daérah pagunungan (non vulkanik). Tina kontur taneuh modél kitu munasabah mun di éta tempat loba nu dicokot tina talajak alam. Kota Tasikmalaya, apan salah sahiji cirina loba ngaran tempat nu maké ngaran gunung, nepi ka sohor ku jujuluk the ten thousand hill of Tasikmalaya. Kesan pernah ayana talajak alam modél kitu téh bisa diidentifikasi ngaliwatan ngaran tempat nu maké kecap gunung. Upamana bagian wilayah kota nu dibéré ngaran: Gunung sabeulah, Gunung lipung, Gunungroay, Gunung sari, Gunung gadog, Gunung pereng, Gunung awi, Gunung jambé, Gunung putat, Gunung Ki-Cau, Gunung Pongpok jrrd.
Sedengkeun aspek biologis sok dipatalikeun jeung lingkungan alam (sistem ékologis) nu aya di sabudeureunnana. Ngaran tempat biasana dicirian atawa ngarujuk kana aspek flora jeung fauna. Upamana flora, nyaéta tangkal nu aya atawa nu hirup di éta tempat. Geura urang pedar nu patali jeung pola linier dina aspek biologis. Upamana ngaran Kosambi. Mungkin baé éta tempat téh harita mah can boga ngaran. Pikeun kapentingan nuduhkeun éta tempat, kabeneran deuih di dinya téh aya tangkal kosambi nya tuluy ditarelah baé ngaran Kosambi, malah nepi ka ayeuna. Di tatar Sunda bawirasa asa loba pisan ngaran tempat nu maké ngaran tutuwuhan/tangkal tina pola linier. Geura urang tataan ngaran-ngaranna, saperti: Garut, Bayongbong, Sentul, Kosar, Katapang, Dangdeur, Calingcing, Dukuh, Rambutan, Balingbing, Cangkuang, Baros, Loa, Menteng, Bintaro, Bencoy, Jati, Paséh, Kopo, Kirisik, Haramay, Petir, Kawista, Kroya, Gorda(h), Gempol; Gandasoli; Gambir; Gadog, Jamblang, Jambu, Jampang, Darangdan, Bugel, Bihbul. Gombong, jrrd.
Demi pola nu kadua, nya eta Haurkonéng, Haur Pancuh, Haur Pugur, Buahdua, Warudoyong, Kalapanunggal, Kasomalang, Kiaracondong, Gintunglempeng, Jatitujuh, Kawungluwuk, Pakuhaji, Kadungora, Rengasdengklok, jrrd. Kaasup ngaran tempat séjénna, Dungusmaung (dungus atawa rungkun; maung), Leuweungtiis (leuweung; tiis (aspék klimatologis)), Pengkolan Asem, Warung Togé, Leuwilaisah, jrrd.
Kumaha ari ngaran tempat nu dicokot tina aspék sosial? Ngaran Banceuy (lebah alun-alun Bandung beulah kalér) upamana. Banceuy téh sacara étimologis ngabogaan harti kompléks kuda, kaasup istal jeung nu ngurusna. Ieu patempatan téh gelarna sabada aya jalan raya pos (Grote Postweg) nu ngembat ti Anyer ka Panarukan téa. Ieu Banceuy téh sok dipaké tempat pangreureuhan atawa bagantina kuda pikeun kapentingan transportasi jeung kaperluan pos (pasuratan) harita. Mun aya surat atawa barang ti Batawi kudu dianteurkeun ka Semarang, nya tangtu baé moal kuateun mun kudu meleter kuda hiji nepi ka Semarang. Munasabah pisan upama ngaran Banceuy téh aya méh di tempat (kota) nu kaliwatan ku éta jalan.
Conto séjén, Balubur. Apan éta ogé teu leupas tina aspék sosial jaman pangawulaan. Harita balubur téh ngaran tempat aya dina kakawasaan bupati (boga hak istiméwa). Mun cara ayeuna mah meureun sarua jeung kompléks perumahan pejabat (para menak) kabupatén. Conto séjénna nu patali jaman pangawulaan: Patrol, Karéés, Régol, Pamager sari, Pungkur jsté. Atuh ngaran-ngaran nu maké kecap kekebonan luyu jeung tangkal nu dipelakna (lelewek Bandung), upamana: Kebon Kalapa, Kebon Jukut, Kebon Kawung jrrd. éta ogé teu leupas tina aspék sosial harita. Kebon kopi di Ciaruteun (Bogor), apan teu leupas tina sétting sosial malah kaasup setting kultural, nyaéta tempat dkapanggihna prasasti batutulis Kebon Kopi. Éta tempat téh ngait kana jaman ‘tanam paksa’ Culturstelsel nu ngawajibkeun masarakatna marelak kopi. Harita leuweung dibabad pikeun dijadikeun kebon kopi. Nepi ka ayeuna éta tempat téh nelah kampung Kebon kopi. Titinggal cultur stelsel téh, nu abadi nepi ka kiwari sok dikarawihkeun, cenah:
Dengkleung déngdék, buah kopi raranggeuyan
Ingkeun anu déwék ulah pati diheureuyan.
Ari ngababad leuweung pikeun kapentingan pitempateun ilaharna sok disebut ngababakan. Mun rék ngababakan tara leupas sistem kapercayaan masarakatna ngeunaan hadé-goréngna hiji tempat. Tina sistem pangaweruh masyarakatna kana panataan patempatan nya lahir istilah-istilah topografi saperti: galudra ngupuk, pancuran emas, satria lalaku, kancah nangkub jsté. Tah lembur meunang muka anyar téh sok ditarelah wé kampung babakan.
Di Bandung gé apan sakitu ngaleuyana ngaran tempat nu maké kecap babakan, saperti Babakan Surabaya, Babakan Ciamis, Babakan Sumedang, Babakan Ciparay jsté. Éta ngaran-ngaran tempat téh raket pisan patalina jeung talajak sosial waktu ngadegkeun éta tempat. Babakan Surabaya upamana, dalit pisan jeung talajak sosial, ku kajadian dipindahkeunana instalasi militér, pabrik senjata/mesiu nu sok disebut Artillerie Contructie Winkel (ACW) ti Ngawi jeung Surabaya ka lelewek Kiaracondong. Ayeuna mah éta pabrik senjata téh katelah PINDAD. Ti dinya loba pagawé ACW (urang Surabaya jeung Ngawi) nu pindah ngaradon “bedol désa” ka Tatar Sunda. Cék Haryoto Kunto, nya ti harita aya kacapangan dina wangun sisindiran keur ngageuhgeuykeun urang Jawa nu unina “Jawa Kowék dagang Apu, datang poék teu diaku”. Ieu geuhgeuyan téh lantaran loba “bedoler” datangna ka Bandung kapeutingan. Boa boa pedah naék spur “Si Kuik” kawasna mah, anu ngadided majuna jeung loba eureunna téa. Sadatangna ka Bandung, tuluy baé muka lembur, arimah-imah, nya katelah wé babakan Surabaya.
Masih cék Haryoto, aya talajak sosial anu unik sabudeureun kota Bandung harita. Bawirasa ayeuna ogé masih dipaké. Nyaéta sebutan ‘dayeuh’. Dayeuh téh mangrupa istilah anu populér pikeun ngarujuk kota Bandung. Jadi nyaba ka ‘dayeuh’ maksudna indit ka Bandung.
Ari sétting kultural nyaéta ngurung kana ngaran tempat nu dipatalikeun jeung unsur-unsur gagasan atawa ide saperti: aspék mitologi, folklore, sistem kapercayaan masarakatna. jsb. Najan dina émprona mah dalit jeung seting sosial. Saupama ngajujut ngaran tempat, teu kakobet ku cara boh setting fisikal, boh setting sosial nya tarékah pamungkas téh maké setting kultural. Lamun loba ngaran tempat/kota di tatar Sunda nu teu bisa dijujut maké perspéktif fisikal, nya wayahna kudu dibantuan ku mitologi, folklore jeung sistem kapercayaan. Majaléngka pan ngaitna téh jeung mitologi Nyi Rambut Kasih, Bandung nyantélna jeung carita legénda Sangkuriang, Sumedang jeung étimologi Insun Medal jste. Réa kénéh ungkabeun mah saperti Tanjakan Sahrudin? Dago Jawa? Selagedang? Gado Bangkong? Curug Pangantén? Gunung Tampomas? Gunung Galunggung? jrrd. Lebah dieu perlu metakeun jampé pamaké téh. Dina nyukcruk ngaran tempat, informasina téh biasana nyamuni disatukangeun budaya nu jadi bagian integral tina kahirupan masarakatna.
Nyukcruk sarsilah ngaran Plumbon, Karapyak, Palimanan jste. mun kurang-kurangna urang apal kana kasangtukang budaya, tangtu bakal lebeng, bakal poékkeun. Nya cara maluruhna, kahiji ku jalan mesék éta kecap sacara étimologis; nu kadua dipatalikeun jeung aspék sosial budaya jaman harita ngeunaan éta tempat, saperti conto kasus Tanjakan Émén di luhur.
Geura urang pesék, upamana Palimanan. Naon sababna bet dingaranan Palimanan? Singhoréng aya sasakalana. Kecap palimanan téh sacara étimologis asal kecap tina liman (Kawi) nu hartina gajah, dibéré rarangkén barung (konfiks) pa-an nu hartina tempat. Sabada dirarangkenan éta kecap ngandung harti tempat nu dicicingan ku gajah. Ceuk légégna mah komplék gajah.
Naha maké aya gajah di éta tempat? Demi kota Palimanan, aya di daérah bawahan karajaan Cirebon (Sultan Cirebon). Ari Sultan téh nya raja téa. Demi nu jadi raja harita, (patalina jeung kontéks sosiokultural mitis-magis) boga anggapan yén miara gajah (satwa kalangenan) mangrupa salahsahiji kasaktén anu gedé pisan pangaruhna kana kalungguhan jeung komara éta raja. Nurutkeun B. Anderson dina seuhseuhanana tradisi pikiran politik Jawa (Sunda) kacida muhit jeung mentingkeunana kana kamampuh museurkeun kasaktén. Tah lebah miara satwa di lingkungan karaton/karajaan, dianggap bisa népakeun karakter nu sarua ka raja. Mawat gajah (salaku mitos) dipercaya bisa ngalambangkeun kaagungan, kakuatan sarta kasaktén éta raja/sultan.
Tina pedaran di luhur, katitén yén ngaran-ngaran pilemburan husus di Tatar Sunda teu sagawayah. Unggal ngaran tempat téh ngabogaan kasangtukang kasajarahan (sasakala) nu patali jeung setting fisikal, setting sosial jeung setting kultural. Nya kekecapan karuhun urang yén lembur matuh, dayeuh maneuh banjar karang pamidangan téh ninggang dina kekecrék. ***
Sumber: Tina Cupumanik No.17/2004, http://www.sundanet.com/


text:
LG Group
LG Group nyaeta chaebol (konglomerat) gede di Korea Kidul, nu ngahasilkeun produk elektronika, telepon mobil, jeung petrokimia sarta ngoprasikeun cabang-cabang kawas LG Electronics. LG Group ngabobotohan LG Cup Go Tournament.
LG Group ngadeg taun 1947 minangka "Lucky-Goldstar", dianggep disingget jadi "LG" dina taun 1995. LG oge singgetan tina "Lucky Geumseong" (럭키금성) di Korea Kidul, nu ditarjamahkeun kana Basa Inggris mah jadi Lucky Venus (Goldstar). Samemeh eta, loba elektronika konsumen dijual kalayan ngaran mérek Goldstar, sedengkeun produk rumah tangga (henteu aya di luareun Korea Kidul) dijual make ngaran merek Lucky. Merek Lucky kasohor ku produk pameresih jeung déterjén laundry di Korea Kidul. Samemeh industrialisasi gede-gedean di masarakat Korea Kidul, ngaran Lucky sinonim jeung pasta huntu.
Pausahaan[édit | sunting sumber]
Ti taun 2001, LG boga dua joint venture jeung Royal Philips Electronics: LG Philips Display sarta LG.Philips LCD. LG oge nyieun joint venture jeung Nortel Networks jadi LG-Nortel Co. Ltd.
LG boga joint venture jeung Hitachi nu ngahasilkeun solusi panyimpen data optis saperti drive DVD-ROM, panulis CD, jeung sajabana. LG boga klub baseball LG Twins ti taun 1989.
LG meunang babagian gede tina pausahaan manufaktur televisi Amérika Zenith dina taun 1995.
Pausahaan nu patali[édit | sunting sumber]
Kulawarga grup[édit | sunting sumber]
- LG Corp.
- LG CNS
- LG Electronics
- LG-Philips LCD
- LG Software India
- LG Micron
- LG Hi-Plaza
- LG Hi-Logistics
- LG Chemical
- LG Petro Chemical
- LG Dow Chemical
- LG Seetec
- LG Health Care Chemical
- LG Hausys
- LG Life Science Industry
- LG MMA
- LG Telecom
- LG CS Leader
- LG Powercom
- Siltron
- LG V-ENS
- LG N-Sys
- LG Serveone
- LG Economy Institute
- LG Academy
- LG Twins
- LG International
- LG Card (sharing the corporate identity, but no longer part of LG Group)
- LG Dacom
- Dacom MI
- Dacom Crossing
- Zenith Electronics
- Serveone
Tempo oge[édit | sunting sumber]
External links[édit | sunting sumber]
- LG Official Korean website
- LG Official English website
- LG Official Canadian Website
- LG companies
- Yahoo! - LG Group company profile


text:
Éléktrolisis
Dina widang kimia jeung manufaktur, éléktrolisis nujul ka métodeu misahkeun unsur-unsur jeung sanyawaan nu kabeungkeut sacara kimia ku cara diasupan arus listrik. Sanyawa ionik dileyurkeun dina hiji pelarut, atawa dilééhkeun ku panas,sahingga ionna aya dina cairan. Arus listrik dialirkeun antara sapasang éléktroda inert nu dikeueum dina cairanana. Unggal éléktroda narik ion-ion anu muatanana sabalikna. Ion nu muatanana positip (kation) kabetot ku éléktroda négatip (katoda), sedengkeun ion nu muatanana négatip (anion) kabetot ku éléktroda positip (anoda)[1]. Énérgi nu dipikabutuh pikeun misahkeun ion-ionna sahingga ngagunduk di éléktroda papasanganana asalna tina listrik. Hasil tina ieu prosés nyaéta kaserep/kabeungkeut atawa dileupaskeunana éléktron ku ion-ion ngabentuk unsur atawa sanyawa anu dipikahayang.
Oksidasi anion bisa lumangsung dina anoda, sedengkeun di katoda bisa lumangsung réduksi kation. Conto oksidasi kation di anoda:
- .
Bisa ogé anion diréduksi di katoda:
- .
Molekul nétral bisa ogé robah dina éta dua éléktroda. Conto:
Jumlah énérgi listrik anu kudu ditambahkeun sarua jeung parobahan énérgi bébas Gibbs réaksina ditambah kaleungitan dina sistemna.
Baca ogé[édit | sunting sumber]
Rujukan[édit | sunting sumber]
- Wikipédia édisi basa Inggris. Electrolysis. Dibuka 26 Péb. 2007.
Tumbu kaluar[édit | sunting sumber]
- ↑ Science Probe 10, 1996, p 234


text:
Posted by : Syarif Hidayat Wednesday, 9 March 2011
Assalamualaikum Wr. Wb.
Bismilah hirohman nirohim
Puji syukur urang sanggakeun ka alloh SWT, margi ku barokah sareng karunia anjeuna, urang tiasa kumpul dina ieu dinten mieling Hari Jadi Garut ka 199 taun 2011. Dina mieling hari jadi garut ayeuna bakal di ayakeun perlombaan anu temana nyaeta ngamumule budaya sunda.
Ngenaan budaya sunda, budaya sunda teh perlu di tingkatkeun deui kalestariannana, lantaran loba pangaruh budaya luar atawa budaya barat anu asup ka budaya urang. Pangaruh tina globalisasi ieu bisa ngalunturkeun kapedulian urang kana kabudayaan urang sorangan nyaeta budaya sunda atawa budaya urang sorangan anu asli ti nusantara. Tong dugi budaya urang di klaim ku nagara batur.
Nagara urang teh benghar ku alamna jeung budaya. Kulantaran kitu urang kudu bisa ngajaga kalestarian alamna jeung budayana. Pangaruh tina globalisasi teh te wae alus, tapi aya sisi negatifna. Sisi negatif na nyaeta ngapangaruhan urang tina ngaran teknologi saparti TV. Pola hirup urang ayeuna mah kapangaruhan ku budaya barat, mulai tina dahar urang apal nu ngarana KFC. Urang teu nanaon apal, tapi tong dugi hilap ka budaya urang sorangan.
Globalisasi teu ngapangaruhan sosial atawa ekonomi wae, misalna di bidang hiburan urang bisa nonton tv anu muara na ti negara-negara maju sapeti Amerika, Jepang jeung loba deui tontonan anu ngapangruhan urang ti negara luar. Eta salah sahijina urang kapangaruhan ku budaya barat.
Tujuan dina perlombaan ieu nyaeta ningkatkeun kapedulian urang kana kalestarian budaya sunda tapi teu budaya sunda wungkul anu kudu ku urang di lestarikeun tapi budaya nagara urang sorangan.
Perlombaan ieu bakal di bagi 2 bidang nyaeta bidang kasenian sareng bidang bahasa. Tina bidang kasenian salah sahiji na nyaeta seni tari daerah sunda, sareng di bidang bahasa nyaeta maca biantara, maca puisi sareng ngadamel karangan carita pondok. Ieu perlombaan bakal dilaksanakeun dinten sabtu enjing ti tabuh 7 enjing-enjing dugi ka tabuh 2 siang. Kanggo peserta nyaeta perwakilan tiap kelas.
Sakitu wae ti simkuring moga moga aya manfaatna.
Wabillahitaufikwalhidayah
Wasslamualaikum Wr. Wb
Bahasa Sastra
Related Posts :
- Back to Home »
- Bahasa Sastra »
- Biantara Ngamumule Budaya Sunda


text:
Pyar ka Punchnama (2011) Hindi Full Movie Watch Online
Pyar ka Punchnama (2011) Hindi Full Movie In Youku
Pyar ka Punchnama, Pyar ka Punchnama full movie, Pyar ka Punchnama movie online, Pyar ka Punchnama full movie watch online, Pyar ka Punchnama movie watch online, watch Pyar ka Punchnama online, watch Pyar ka Punchnama movie online, watch Pyar ka Punchnama full movie, Pyar ka Punchnama dvd movie, Pyar ka Punchnama hd movie, online Pyar ka Punchnama movie, full movie Pyar ka Punchnama online, Pyar ka Punchnama dvd movie, Pyar ka Punchnama movie watch, watch Pyar ka Punchnama online, movie Pyar ka Punchnama online, Pyar ka Punchnama (2011) Hindi Full Movie Watch Online


text:
28 Juli 2010
Najan leuir naker, WordPress versi 3.0 basa Sunda bisa dirilis (core-na dirilis Juni 2010). Kiwari, anjeun bisa otomatis ngaronjatkeun kana ieu versi ngaliwatan pidangan Pakakas => Ronjatkeun, atawa klik link tuduh jalan dina papan uar kasadiaan anu aya di luhur layar. Anjeun oge bisa ngunduh gembolanana pikeun dipasang manual, utamana pikeun anu masang mimiti atawa […]
20 Nopémber 2009
Kacida matak reueusna, taun 2009 ieu WordPress meunang pangajén kahiji dina widang Overall Best Open Source CMS ti Open Source CMS Award. Lain panghargaan samanéa! Open Source CMS Award anu maneuh diayakeun unggal taun, kiwari narima leuwih ti 12.000 nominasi tur diiluan ku leuwih ti 23.000 pangajén (pamilon sora).
17 Nopémber 2009
Vérsi 2.8.6 ménerkeun dua pasualan kaamanan anu bisa diéksploitasi ku pamaké kadaftar anu keur asup log tur inyana mibanda wewenang pikeun ngirim tulisan. Lamun anjeun ngarasa cangcaya kana kajujuran panulis-panulis blog anjeun, ngaronjatkeun kana vérsi 2.8.6 kacida diperedihna.
21 Oktober 2009
Pada maphum, bulan-bulan katompérnakeun ieu, kuring saparakanca keur soson-soson migawé rarangkén-rarangkén anyar pikeun vérsi 2.9, sarta satékah polah keur nyieun tarékah sangkan WordPress salawasna mibanda kaamanan anu leuwih tohaga. Dina ieu proses, aya sawatara parobahan kaamanan penting anu geus kapigawé tur nurutkeun kuring saréréa kacida hadéna saupama dicumponkeun kana dahan vérsi 2.8. Kiwarian penting dina […]
22 Juli 2009
WordPress 2.8.2 ngalereskeun vulnerabilitas XSS (babari kakeunaan panyakit -naon ongkoh basa Sundana?). URL juru kintun pairan henteu leres-leres walagri nalika dipintonkeun dina kaca admin. Ieu hal tiasa nerekab, éh, maksad téh népaan, geusan nungtun Sadérék ngajak kaluar tina kaca admin kana situs sanés. Sumangga unjal vérsi 2.8.2 atanapi ronjatkeun otomatis ngalangkungan pidangan Pakakas dina kaca […]
12 Juli 2009
WordPress 2.8.1 ngabebenah loba hama sarta mageuhan tulak kaamanan pikeun kaca admin plugin. Talatah ti Core Serurity Technologies yén kaca admin anu ditambahkeun ku sawatara plugin téh bisa ditoong ku pamaké deungeun anu ngalantarankeun informasina bisa dirogahala. Mémang henteu sakumna plugin kakeunaan ku ieu panyakit. Pon kitu, pikeun kapentingan kaamanan, kuring saparakanca nyarankeun sangkan anjeun […]
12 Juni 2009
“WordPress 2.8 parantos sayogi! Sumangga kiwarikeun ayeuna.” Upami Sadérék nangenan éta pesen singget di luhur kaca admin WordPress Sadérék, sok padahal Sadérék parantos ngaronjatkeun kalayan otomatis tina vérsi sateuacanna, hartosna Sadérék ngaronjatkeunnana sasarengan reujeung waktosna rilisan awal ieu vérsi. Éta pesen baris ilang saupami Sadérék ngaronjatkeun ulang sacara otomatis nganggo beundeulan rilisan anu ayeuna. Ieu […]
19 Pébruari 2009
Mdawafe, tanggal 19 Pebruari ieu, geus nguarkeun di blog WordPress.org ngeunaan pamaluruhan Diréktori Plugin nu anyar jeung ngaronjat. Salahsahiji pasualan tumali jeung pamaluruhan diréktori plugin nyaéta ngeunaan hasil pamaluruhanna nu kurang nyugemakeun atawa, ceuk basa nu nulis blog mah, pikagetireun jeung pikasebeleun. Tapi, kiwari mah ieu hal téh henteu tumiba deui.
12 Pébruari 2009
WordPress 2.7.1, minangka rilisan pamulasaraan munggaran WordPress versi 2.7, parantos sayogi. Anjeun tiasa ngiwarikeun instalan WordPress anjeun sacara otomatis ngalangkungan pidangan Pakakas > Ronjatkeun dina kaca admin, atanapi unjal langsung epakanana lajeng instalkeun sacara manual. Kanggo ningal naon waé anu parantos dilereskeun dina ieu vérsi, tiasa diparios dina daptaran list of fixed tickets, seueurna aya […]
11 Désember 2008
Bulan Juni 2005, Informasi ngeunaan aksara Sunda baku diuarkeun di milis KUSnét (Komunitas Urang Sunda di Internét). Kang Dian Tresna Nugraha ngawanohkeun fonta aksara Sunda maké sét karakter ISO-8859-1 Latin-1. Bulan Juli 2005, fonta aksara Sunda dipidangkeun dina Konférénsi Basa Sunda VIII di Subang, Jawa Barat, ku M. Sasmita. Bulan Januari 2006, Kang Dian ngayakeun […]


text:
BIANTARA
BIANTARA=PIDATO
Biantara nya éta nyarita hareupeun jalma loba pikeun maksud jeung tujuan nu tangtu. Nyarita dina biantara henteu bisa sagawayah,tapi kudu bisa nepi kana tujuan éta biantara. Pikeun nepi kana tujuan,diperlukeun cara-cara atawa-teknik nyarita nu hadé ka balaréa. Dian ieu hal urang wanoh ka nu disebut rétorika. Rétorika nya éta seni ngolah caritaan sangkan batur kataji atawa kapangaruhan ku caritaan urang.
TUJUAN BIANTARA RUPA-RUPA DIANTARANA:
1. Mangaruhan batur sangkan nurut kana kahayang nu pidato
2. Méré informasi atawa warta
3. Ngahibur
RUPA-RUPA BIANTARA DUMASAR KANA SIPATNA:
- Pidato pembukaan,(Bubuka) sipatna muka hiji acara ku panata acara (MC)
- Pidato pengarahan, (Pituduh hiji hal/kagiatan)sipatna ngarahkeun atawa méré pituduh pikeun lumangsungna hiji acara
- Pidato sambutan, (Pangbagéa) sipatna ringkes pikeun nyambut biasana ku panata calagara,pamingpin, gegedén, inohong
- Pidato peresmian, (ngaresmikeun) sipatna ngaresmikeun hiji acara ku jalma nu boga pangaruh atawa pamingpin, gegedén, inohong
- Pidato pengtanggungjawaban, sipatna laporan kana hiji pancén/tugas
JENIS PIDATO DUMASAR KANA TATAHAR (PERSIAPAN) NU DILAKUKEUN SAMÉMÉHNA/METODE PIDATO:
1. Improptu: dilakukeun ngadadak, tampa tatahar/persiapan
2. Manuskrip: ngagunakeun naskah
3. Memoriter: ngagunakeun naskah terus diapalkeun tug nepi ka katalar.
4. Ekstemporan: ngagunakeun poko-poko bahasan (garis besar) eusi pidato
Dina biantara saméméhna tangtu kudu aya tatahar heula.Tatahar/persiapan biantara nya éta:
1. Mikanyaho tingkat pangaweruh nu ngaregepkeun, sangkan kaharti tur diperhatikeun ku nu ngaregepkeun
2. Mikanyaho waktu nu disadiakeun, sangkan bisa ngagunakeun waktu anu sacukupna ‘éféktif’
3. Nyiapkeun kekecapan nu bisa kaharti jeung mincut/mikat, bisa ngagunakeun mamanis basa(babasan paribasa, sisindiran, purwakanti(persamaan bunyi), kalimah-kalimah Al-qur’an, hadis jsb,.)
4. Mikanyaho téma acara jeung jenis pidato, eusi pidato nu ditepikeun kudu nyambung jeung téma acarana, jeung téhnik nu dipakéna sabisa-bisa sakumaha nu dipiharep ku panitia, pangajén, pamiarsa (teu ngérakeun)
RANGKAY/SKÉMA PIDATO:
- Bubuka: salam pembuka, muji syukur, ngagero (menyapa) nu nongton
“Assalamu’alaikum wr, wb. “
“Sampurasun, wilujeng....” (enjing, siang, sonten, wengi)
“Puji sukur hayu urang sanggakeun ka Gusti Nu Maha Suci”
ISTILAH TATANEN Lengkep
NGAGARAP SAWAH
Mlik Jarami = malikeun jarami sawah sawah anyar dipibuatan upama rek nyawah sataun dua kali atawa tilu kali
Nyambut = ngagarap sawah atawa ngawuluku
Ngawalajar = macul ngamimitian
Malik = malikeun taneuh anu geus dipacul mimiti
Mindo atawa Ngeprek =
Langkung lengkep klik alamat blog ieu di handap
http://sasieureun-sabeunyeureun-pikeun-sunda.blogspot.com/2012/08/istilah-tatanen.html
Mlik Jarami = malikeun jarami sawah sawah anyar dipibuatan upama rek nyawah sataun dua kali atawa tilu kali
Nyambut = ngagarap sawah atawa ngawuluku
Ngawalajar = macul ngamimitian
Malik = malikeun taneuh anu geus dipacul mimiti
Mindo atawa Ngeprek =
Langkung lengkep klik alamat blog ieu di handap
http://sasieureun-sabeunyeureun-pikeun-sunda.blogspot.com/2012/08/istilah-tatanen.html
ISTILAH TATANEN
Pancen nyerat kanggo kelas XII IPA/IPS
*) Ayeuh : paré nu rarebah lantaran kahujanan, ku angin, atawa kabanjiran.
*) Babut : ngarabutan binih di pabinihan pikeun ditandur.
*) Bebegig : bobonekaan pikeun nyingsieunan manuk di sawah.
*) Beuneur : buah pare nu ngeusi.
*) Ngirik : ngaleyek pare supaya jadi bangsal.
*) Hapa : buah pare nu teu ngeusi (sabalikna tina beuneur).
*) Jarami : tangkal pare nu geus garing.
*) Kotakan : tempat melak pare.
*) Léndo : taneuh nu subur, alus pisan keur pepelakan.
*) Ngabaladah : ngamimitian ngagarap sawah.
*) Ngagaru : ngancurkeun taneuh sanggeus diwuluku, ditarik ku munding.
*) Ngagemuk : ngawurkeun pupuk.
*) Ngarambet : miceunan jujukutan dina sela-sela dapuran tangkal parè.
*) Ngawuluku : ngaguarkeun taneuh ku lanjam, biasana ditarik ku munding.
*) Nyaplak : ngagarisan sawah meunang ngawuluku, méméh dipelakan.
*) Nyiram : sesebutan kana paré nu meujeuhna beuneur héjo.
*) Pabinihan : tempat nyieun (ngipuk) pabinihan.
*) Panyawah : patani; nu ngurus sawah.
*) Sawah geledug : sawah tadah hujan nu caina sacukup-cukupna tina cai hujan.
*) Tandur : melakkeun binih paré di sawah.
*) Tebar : sebar, nyebarkeun paré (bangsal) di pabinihan.
Langkung lengkep "klik alamat blog ieu di handap"
http://sasieureun-sabeunyeureun-pikeun-sunda.blogspot.com/2012/08/istilah-tatanen.html
*) Bebegig : bobonekaan pikeun nyingsieunan manuk di sawah.
*) Beuneur : buah pare nu ngeusi.
*) Ngirik : ngaleyek pare supaya jadi bangsal.
*) Hapa : buah pare nu teu ngeusi (sabalikna tina beuneur).
*) Jarami : tangkal pare nu geus garing.
*) Kotakan : tempat melak pare.
*) Léndo : taneuh nu subur, alus pisan keur pepelakan.
*) Ngabaladah : ngamimitian ngagarap sawah.
*) Ngagaru : ngancurkeun taneuh sanggeus diwuluku, ditarik ku munding.
*) Ngagemuk : ngawurkeun pupuk.
*) Ngarambet : miceunan jujukutan dina sela-sela dapuran tangkal parè.
*) Ngawuluku : ngaguarkeun taneuh ku lanjam, biasana ditarik ku munding.
*) Nyaplak : ngagarisan sawah meunang ngawuluku, méméh dipelakan.
*) Nyiram : sesebutan kana paré nu meujeuhna beuneur héjo.
*) Pabinihan : tempat nyieun (ngipuk) pabinihan.
*) Panyawah : patani; nu ngurus sawah.
*) Sawah geledug : sawah tadah hujan nu caina sacukup-cukupna tina cai hujan.
*) Tandur : melakkeun binih paré di sawah.
*) Tebar : sebar, nyebarkeun paré (bangsal) di pabinihan.
Langkung lengkep "klik alamat blog ieu di handap"
http://sasieureun-sabeunyeureun-pikeun-sunda.blogspot.com/2012/08/istilah-tatanen.html
Kisi-Kisi UTS Ganjil
1. Dongéng
- Wanda/jenis dongéng Sasakala, sage, Miteu, Pamuk, Pabel, jsté.
- sipat tina dongéng téh anonim
- Dongéng radio, juru/tokoh dongéng radio (cirri has),
- Mang Dédi, Mang Sofyan, Wa Képoh, Mang Rahmat, Mang Jaya (waruga basa)
- Pangarang naskah dongéng radio
- Dongéng dalem boncél – (latihan soal Gentra basa)
2. Kalimah Dumasar Pungsina
Conto Kalimah paréntah/panyeluk, wawaran, pananya (pangjurung, pangwadi, panitah jst)
3. Paguneman
- Konsep paguneman/pola paguneman
- Hal nu kudu diperhatikeun dina paguneman
- Paguneman “Talaga Bandung”
- Tatakrama basa ( Ragam basa Hormat)
4. Tata Makna(conto kecap jeung kalimah)
- Homograf
- Harti Umum
- Harti husus
- Harti Leksikal
- Harti Gramatikal
- Konotatif
- Denotative
- Sinonim
- Antonim
5. Parobahan Harti (conto kecap jeung kalimah)
- Ngalegaan
- Peyorasi
- sinestesia
- Spesifikasi
- Ameliorasi
- jst
TATA MAKNA
Pengertian
Tata makna manrupa widang elmu basa anu maluruh ngenaan harti kecap jeung parobahan harti kecap. Harti kecap ngawengku; (1) harti leksikal, (2) harti gramatikal, (3) harti denotatif, (4) harti konotatif, (5) harti sinonim, (6) harti antonim, (7) harti homonim, (8) harti hiponim, (9) harti poli semi.
Sedengkeun parobahan hati kecap ngawengku; (a) harti nu ngalegaan (generalisasi, (b) harti nu ngaheureutan (sfesipikasi), (c) harti nu ngaluhuran (ameliorasi), (d) harti nu ngahandapan (peyorasi), (e) harti nu matukeurkeun (sinestesia), jeung (f) harti kecap an ngumpamakeun (asosiasi).
2.1. Harti Kecap
2.1.1. Harti Leksikal
Harti leksikal nya éta harti kecap an sarua jeung harti an aya dina kamus. Harti leksikal bisa oge disebut harti kecap an can make rarangken (imbuhan). Conto:
-hujan = cai an turun ti langit (harti kamus)
-payung = alat pikeun nahan panas panon poe atawa cai hujan
-buku = alat pikeun nulis atawa maca an dibendel
conto kalimah:
Tata makna manrupa widang elmu basa anu maluruh ngenaan harti kecap jeung parobahan harti kecap. Harti kecap ngawengku; (1) harti leksikal, (2) harti gramatikal, (3) harti denotatif, (4) harti konotatif, (5) harti sinonim, (6) harti antonim, (7) harti homonim, (8) harti hiponim, (9) harti poli semi.
Sedengkeun parobahan hati kecap ngawengku; (a) harti nu ngalegaan (generalisasi, (b) harti nu ngaheureutan (sfesipikasi), (c) harti nu ngaluhuran (ameliorasi), (d) harti nu ngahandapan (peyorasi), (e) harti nu matukeurkeun (sinestesia), jeung (f) harti kecap an ngumpamakeun (asosiasi).
2.1. Harti Kecap
2.1.1. Harti Leksikal
Harti leksikal nya éta harti kecap an sarua jeung harti an aya dina kamus. Harti leksikal bisa oge disebut harti kecap an can make rarangken (imbuhan). Conto:
-hujan = cai an turun ti langit (harti kamus)
-payung = alat pikeun nahan panas panon poe atawa cai hujan
-buku = alat pikeun nulis atawa maca an dibendel
conto kalimah:
PAGUNEMAN
Paguneman nya eta kagiatan nyarita nu mangrupa kalimah langsung sarta para palakuna silih tempas ngalakukeun tanya jawab ( sipatna dua arah ).
Hal-hal nu kudu diperhatikeun dina paguneman nya eta :
1. Lafal ( artikulasi bentesna sora nalika maguneman)
2. Lentong Kalimah ( kudu puguh entep seureuhna antara pesen jeung struktur kalimah nu digunakeun, sarta luhur handap jeung panjang pondokna sora pieun ngabedakeun fungsi kalimah)
Hal-hal nu kudu diperhatikeun dina paguneman nya eta :
1. Lafal ( artikulasi bentesna sora nalika maguneman)
2. Lentong Kalimah ( kudu puguh entep seureuhna antara pesen jeung struktur kalimah nu digunakeun, sarta luhur handap jeung panjang pondokna sora pieun ngabedakeun fungsi kalimah)
KALIMAH ( dumasar fungsina )
A. Kalimah Wawaran
Kalimah wawaran nyaéta kalimah anu eusina ngawawarkeun méré béja ka nu lian tur miharep résponsi nu mangrupa panitén wungkul. Dina basa tulisan biasa ditungtungan ku peun (.), ari dina basa lisan boga lentong.
contona: Manéhna keur indit ka Jakarta. Sumuhun, leres ieu bumina Wa Haji mah.
Kalimah wawaran nyaéta kalimah anu eusina ngawawarkeun méré béja ka nu lian tur miharep résponsi nu mangrupa panitén wungkul. Dina basa tulisan biasa ditungtungan ku peun (.), ari dina basa lisan boga lentong.
contona: Manéhna keur indit ka Jakarta. Sumuhun, leres ieu bumina Wa Haji mah.
DONGENG
DONGENG
Dongéng kaasup kana golongan carita anu parondok, sarta sok aya bagian anu pamohalan, upamana dina jalan caritana, palakuna, atawa waktu kajadianana (Rusana, 1982:18).
James Danandjaya (1984:83) nétélakeun yén, dongéng téh nya éta carita prosa rakyat anu dianggap teu kungsi kajadian, dicaritakeun upama keur hiburan, sok sanajan réa ogé anu ngagambarkeun bebeneran, eusina pangajaran moral, atawa sisindiran.
KASUSASTRAAN SUNDA
KASUSASTRAAN
WANGENAN KASUSASTRAAN
Kecap “kasusastraan” asalna tina: Su = alus, éndah. Jeung ‘sastra’ anu hartina:
- Péso, atawa pakarang seukeut sabangsana (hususna nu dimaksud téh péso pangot, nya éta péso paragi nulis jaman baheula dina daun lontar)
- Tulisan atawa buku nu ditulis
Su-sastra = aksara/tulisan anu éndah.
kasusastraan = saniskara anu patali jeung susastra (kaéndahan basa)
Babagian kasenian téh aya lima rupa, nya éta:
- Seni Rupa (ngagambar, ngalukis, ngukir, natah, jsb)
- Seni Gerak (ngibing, ngaréog, penca, ujungan, jsb)
- Seni Sora (instrumental atawa vocal)
- Seni Sastra (sastra lancaran atawa prosa jeung sastra ugeran)
- Seni Drama (sandiwara, wayang, pilem, jsb)
SENI SASTRA
Seni sastra téh hiji kasenian anu ngahasilkeun su-sastra. Sakur anu aya patalina jeung susastra téh disebut kasusastraan téa.
Langganan: Entri (Atom)


text:
Tuyul
Tuyul nya éta hiji budak leutik anu kira-kira umurna 2-3 taun, kulitna hideung péot jiga kolot, kotor pisan jeung buligir, najan maké papakéan ogé ngan maké calana hungkul.[1]Dina sababaraha daérah di Indonésia pernah diramékeun ku ayana kajadian penampakan tuyul, contona di jalan bambu kuning daérah bekasi timur, atawa di daérah sawojajar Malang dina taun 1992.[1]Biasana saméméh aya isu jurig tuyul, sok dimimitian ku lobana masarakat sakurilingeunana anu ngalaman kaleungitan duit jeung dibarengan ku penampakan tuyul.[2]Lolobana masarakat percaya yén tuyul téh asalna tina roh janin manusa anu maotna teu wajar (biasana aborsi) tuluy dimanfaatkeun ku ngagunakeun ilmu hitam.[1]Biasana ieu jurig bisa katingali ku nu bogana jeung hiji jalma nu ahli supranatural saperti dukun, ajengan jeung sajabana.[1]Cara meunangkeun ieu jurig nya éta ku ngayakeun kontrak atawa perjanjian antara dukun jeung manusa nu hayang boga tuyul éta.[1]Kontrak dilakukeun ku ngalaksanakeun sababaraha sarat nu geus ditangtukeun ku dukun saperti méré duit atawa méré barang nu tangtu ka éta dukun, méréan sasajén sacara rutin dina ruangan nu tangtu, nyadiakeun tumbal atawa ngalakukeun semédi (tapa) ditempat nu sakral atawa keramat.[1]Tuyul dimanfaatkeun pikeun meunang kabeungharan sacara instan jeung ulah dipigawé sarua jeung munjung ka sétan satuluyna jadi musrik.[1]Salian ti kudu nyadiakeun sasajén dina poé-poé nu tangtu, tuyul ogé kudu disusuan ku awéwé ti anggota kulawarga jalma nu nginguna, najan ieun hal bakal mangaruhan kana kaséhatan jeung ieu jurig bisa diturunkeun atawa diwariskeun ka anak incu nepi ka tujuh turunan.[1]
Cara Néwak[édit | sunting sumber]
Nurutkeun salasaurang ahli supranatural ayana tuyul mindeng kajadian nalika hujan ti peuting, sabab ieu jurig dipercaya resep ulin ngomé cai jeung sato yuyu (sabangsaning ketam cai dina kulah).[1][2]Néwak tuyul kudu ku ahli supranatural, jeung dipancing dibibita ku kaulinan anu dipikaresepna.[2]Kaulinan nu dipikaresep ku tuyul sarua jeung kaulinan budak umumna, contona saperti maén kaléci.[2]Satuluyna lamun tuyul geus katéwak kudu diasupkeun kana jero wadah nu aya tutupan saperti botol atawa kéler.[1][2]Salian ti éta aya sababaraha cara pikeun ngaantisipasi jurig tuyul ngarah henteu babari maok duit nya éta ku cara ngagulungkeun duit terus dibeungkeut ku karét, nunda kaca di luhureun éta duit atawa tunda di luhur panto jeung hareupeun panto hareup, atawa nunda kangkalung bawang bodas di luhur panto.[1][2]


text:
Mocca (grup musik)
Mocca nya éta grup musik asal Bandung anu personilna Riko Prayitno (gitar), Arina Ephipania (vokal jeung flute), Achmad Pratama (bass), jeung Indra Massad (drum)[1][2]. Awalna, Arina jeung Riko nya éta babaturan sakampus di Institut Teknologi Nasional (Bandung) (Itenas), maranéhna kagabung dina grup musik kampus taun 1997, alatan teu sapaham jeung personil séjénna, Arina jeung Riko ngabentuk Mocca[1][2]. Dua taun kahareupna, Arina jeung Riko papanggih jeung Indra katut Toma, terus duanana asup ka Mocca[1][2]. Mocca pertama kalina muncul dina kompilasi Delicatesse taun 2002[1][2].
Nepi ka ayeuna, Mocca masih panceg dina indie label, keur Arina saparakanca nu penting mah ngalaksanakeun hiji hal kalayan senang haté jeung ihlas, hasilna pasti bakal maksimal[3]. Ti awalna ogé, Mocca mah lain ngudag popularitas, kukituna Mocca henteu asup major label[3]. Lagu-lagu Mocca sorangan loba maké basa Inggris, alesanna mah ngarah gampang nuliskeun rumpaka lagu anu saluyu jeung warna musik Mocca anu aliranna swing jazz, twee pop, ditambah suasana 60-an[2].
Diskografi[édit | sunting sumber]
Debut albumna dimulai dina judul My Diary anu dirilis taun 2003, ieu album payu di Pasar musik, lagu-laguna Secret Admirer jeung Me and My Boyfriend jadi hits dimamana[2]. Mocca ngarilis album kaduana taun 2005 kalayan judul Friends masih dina indie label, dina ieu album Mocca ngajak musisi-musisi kawéntar dina laguna saperti Bob Tutupoli jeung duo Club 8 asal Swedia[1]. Taun 2007, Mocca ngarilis album katiluna Colours, ieu album ngamuat matéri anyar kaasup mawakeun lagu musisi séjén (covering), diantarana: lagu Hyperballad (Björk) jeung Sing (The Carpenters) sarta kolaborasi jeung Pelle Carlberg anu pernah jadi tamu dina acara LA Light Indiefest dina lagu Let Me Go[1]. Album nu panganyarna nya éta Happy Birthday[3].


text:
Koloseum
Koloseum nya éta salasahiji titinggal sajarah mangrupa arena gladiator nu diwangun ku Vespasian.[1] Disebut ogé tempat pintonan nu kacida gedéna, wangunna elips nu disebut ampiteater atawa ngaran aslina mah Flavian Amphitheatre nu kaasup kana 69 Keajaiban Dunia Pertengahan.[1] Ieu situs perenahna aya di dayeuh leutik di Italia, Roma nu diwangun ku walikota Vespasian dina mangsa Domitianus tur dianggeuskeun ku budakna Titus sarta jadi salasahiji karya panggedeuna ti arsitéktur Karajaan Romawi nu kungsi diwangun.[1]
Koloseum dirarancang pikeun 50.000 nu nongton.[1]
Sajarahna[édit | sunting sumber]
Rékontruksi koloseum dimimitian ku ayana paréntah Raja Vespasian taun 72 M sarta dianggeuskeun ku anakna Titus dina taun 80 M.[1] Koloseum diwangun padeudeukeut jeung hiji istana nu agréng nu diwangun ku Domus Aurea sanggeus kahuruan rongkah di Roma taun 64 M.[2]
Dio Cassius salasaurang ahli sajarah nétélakeun yén aya 9.000 sato nu paéh nalika 100 poéna éta kolloseum diresmikeun. [2] Ngaran kolloseum dicokot tina ngaran hiji patung nu jangkungna 40 metér nya éta patung Colossus nu dijieun minangka gaganti Nero nu mangrupa lambang Sol atawa déwa panonpoé kalawan nambahkeun mahkota matahari.[2] Salian ti éta ngaran kolloseum disebut ogé Flavian Amphitheatre nu teu dipikanyaho saha nu méré éta ngaran.[2] Di Itali, Kolloseum dibéré ngaran il colosseo tapi basa Romana mah le colisée jeung el coliseo pikeun nyebutkeun Kolloseum.[2]